Ivan S. 3. septembra 2012.\nO zdravstvenim koristima redovne konzumacije voća i povrća dosta se piše, doduše obično u dosta nejasnom kontekstu subjektivnog osećaja ili laboratorijskih rezultata, ali naučnici sa univerziteta St. Andrews u Škotskoj otkrili su karakteristiku ishrane svežim proizvodima koja ne samo da je merljiva, već je i vidno primetna.\nU studiji koja je trebalo da ustanovi navike u ishrani studenata, tačnije promene u njoj u periodu od šest nedelja, 35 subjekata je u tri navrata ispitivano o hrani koju najčešće konzumiraju i koji procenat nje čini voće i povrće. Paralelno sa upitnikom koji su popunjavali učesnicima studije je merena i boja kože, tačnije svetlina kože i crveni i žuti pigmenti u njoj, u pokušaju da se napravi veza između boje i vrste ishrane. Naime primećeno je da su pigmenti koji su prirodno sastavni deo voća i povrća – karotenoidi, isti oni koji se nalaze i u koži i utiču na njenu nijansu. Nikakav pritisak nije vršen na studente da promene ili modifikuju svoje navike, ali su neki to spontano ipak uradili.\nU pomenutom periodu od šest nedelja uspostavljena je direktna veza između količine konzumiranog voća i povrća i tamnije nijanse kože usled povećane koncentracije pigmenata u njoj, barem iz ugla aparata – spektrofotometra, kojim su merenja vršena. Međutim, izazov za istraživače bio je u tome da pronađu onaj nivo razlike u boji koja će biti primetna golim okom, i kojoj količini konzumiranog voća i povrća ona odgovara. Cilj je bio odrediti da li povećana konzumacija voća i povrća ima vidljive efekte i kakav utisak to ostavlja na druge ljude.\nNa osnovu prikupljenih podataka istraživači su napravili po 22 fotografije žena i muškaraca kojima je boja kože digitalno izmenjena tako da odgovara određenoj količini voća i povrća u ishrani, a zatim su po dve pokazane studentima sa molbom da odrede koja izgleda zdravije, i, u odvojenom eksperimentu, privlačnije. Tamnija boja kože je prirodno povezana sa zdravijim i atraktivnijim izgledom, ali je pitanje bilo kada ta razlika postaje očigledna.\nPo rezultatima istraživanja taj odgovor je 2,9 porcije dnevno za zdraviji izgled i 3,3 za privlačniji. To znači da je dovoljno dnevno jesti oko tri porcije voća i povrća više nego obično kako biste primetno izgledali zdravije i atraktivnije. Imajući u vidu da je preporuka za osobu koja dnevno troši oko 2.000 Kalorija devet porcija voća i povrća (bez krompira, samostalno ili u okviru obroka), odnosno da se za veličinu porcije uzima pola šolje (što je oko 125ml), to je količina koja se nikako ne može smatrati prevelikom ili nedostižnom. Neophodno je samo pažljivo odabrati vrstu, previše sveže šargarepe u ishrani, recimo, i boja kože može postati neprirodno i nezdravo narandžasta!\nI zato sledeći put kada pogledate u ogledalo i poželite crvenije usne, tamniji ten i sjajniju kožu, rešenje se možda ne krije u neseseru sa šminkom već u činiji sa voćem u kuhinji.\nIshranaIstraživanjeVoće i povrće\nPrethodno\tMali saveti za mršavljenje\nSledeće\tZašto će vas kupovina patika za trčanje usrećiti više od kupovine automobila?


Novalić o razvoju turizma u BiH: "Nije ni čudo kad imamo lijepu zemlju"\nNovalić o razvoju turizma u BiH: “Nije ni čudo kad imamo lijepu zemlju”\nNaglasio je da Vlada FBiH nastoji poboljšati uslove za razvoj turizma, prvenstveno kroz razvoj infrastrukture i komunikacija\nPremijer Federacije BiH Fadil Novalić izjavio je danas da turizam u Bosni i Hercegovini jako brzo raste, te da vjeruje da će doći vrijeme kada će biti možda najutjecajniji za našu privredu.\nMinistrica okoliša i turizma FBiH Edita Đapo pojasnila je da će nakon utvrđivanja vizije i misije na današnjem sastanku radne grupe zajedno s privatnim sektorom, akademskom zajednicom, predstavnicima kantona i nevladinim organizacijama utvrditi ciljeve strategije.\n– Potrebno je razmotriti šta je prioritet za koji kanton kako bismo već u septembru ili oktobru u Parlament FBiH mogli uputiti strateški dokument za razvoj turizma – navela je Đapo.\nPredsjednik Privredne komore FBiH Marko Šantić istakao je da mu je zadovostvo što su Vlada FBiH i USAID prepoznali značaj turizma koji on lično vidi kao jednu od grana privrede koja će Bosnu i Hercegovinu, u ekonomskom smislu, povesti naprijed.\nNa sastanku je potcrtano da za transformaciju Bosne i Hercegovine u konkurentniju destinaciju treba raditi na unapređenju ekonomskog regulatornog okruženja, poboljšavajući kvalitet i raznolikost proizvoda i usluga, profesionalizaciji ljudskih i institucionalnih kapaciteta, te kreativnom brendiranju i promociji zemlje za privlačenje što većeg broja posjetitelja.\nNovalić: Zbog razuđenog zdravstvenog sistema vakcinacija ide sporo\nUKK Švicarac BiH\nNa žalost mnogi od nas su ostali bez svojih nekretnina - hipoteka koje Addiko banka svakodnevno uzima u svoje vlasništvo i pored...\ngodišnji rast 4,4 posto\nStatističari kažu da je prosječna plata u BiH 981 KM\nProsječna mjesečna bruto plata u BiH za maj ove godine iznosila je 1.519 KM


"Nezavisne" saznaju: VSTS se cijepa na dva dijela\nFoto: Arhiva | "Nezavisne" saznaju: VSTS se cijepa na dva dijela\nDejan Šajinović 11.12.2019 07:00\nBANJALUKA, SARAJEVO - Visoki sudski i tužilački savjet (VSTS) BiH će se razdvojiti na dva dijela - onaj koji bira tužioce i drugi koji bira sudije, a ideju da se ova pravosudna institcija podijeli na dva podtijela podržavaju i sam VSTS, ali i međunarodna zajednica, saznaju "Nezavisne"\nRajnhard Pribe, nezavisni viši ekspert Evropske komisije, u svom nedavnom izvještaju o stanju u bh. pravosuđu navodi da bi to trebalo da bude jedna od prvih aktivnosti, te da se ta dva zasebna podtijela bave pitanjima svako iz svoje oblasti.\nU svom izvještaju Pribe je ovu preporuku iznio prilično eksplicitno, navodeći da je iznesena zapažanja o radu te institucije moguće ispraviti upravo na ovaj način.\n"Kako bi se nedostaci ispravili, potrebno je usvojiti novi zakon o VSTS-u, u kojem bi se o poslovima koji se tiču sudija i tužilaca u njihovim odvojenim funkcijama odlučivalo u odvojenim podsavjetima, što u načelu i slijedi preporuke koje su već iznesene od strane Venecijanske komisije", naveo je Pribe.\nNezvanično, iz VSTS-a nam je rečeno da ta institucija podržava podjelu ove pravosudne institucije na dva pododbora te čak tvrde da je to nešto o čemu su oni i razgovarali i mjere koje su sami predlagali.\nPribe, pak, u svom izvještaju ide i dalje te traži da odluke VSTS-a mogu da budu podložne revizijama, kao i da se u disciplinarnim postupcima protiv članova VSTS-a obezbijedi nezavisnost, a da disciplinarnom nadzoru u punoj mjeri bude podložan i predsjednik VSTS-a i njegovi članovi.\nŠto se tiče selekcije članova, Pribe traži da se prošire kriterijumi kako bi se omogućilo da stručnost i kvalifikacije igraju veću ulogu od odabiru od nečije etničke pripadnosti.\n"Izbor članova VSTS-a bi trebalo da bude sproveden prema sistemu proporcionalne zastupljenosti, čime bi vještačka uspostava kvota postala nepotrebna. Preporuka je da konačni nacrt zakona bude podvrgnut mišljenju Venecijanske komisije prije usvajanja", naglasio je Pribe.\n"VSTS će na sjednici u narednu srijedu raspravljati o nalazima Pribeovog izvještaja, u kojem je iznio niz kritika na račun te institucije", rekao je za "Nezavisne" Milan Tegeltija, predsjednik VSTS-a. Dodao je da se neće izjašnjavati o sadržaju izvještaja prije rasprave, na kojoj će ta institucija zauzeti stavove.\n"Na našoj sjednici 18. decembra to će biti jedna od tačaka. Do tada ne dajem nikakve izjave o Pribeovom izvještaju", rekao je Tegeltija za "Nezavisne".\nVehid Šehić, predsjednik Foruma građana Tuzla i bivši sudija i tužilac, kaže da su sve preporuke koje je Pribe iznio manje-više iste ili slične preporukama koje je Forum poslao Ministarstvu pravde BiH prije dvije godine.\n"Nije nama trebao Pribe. Mi to sve znamo, ali dobro je da je i ekspert EU utvrdio ono na šta mi odavno upozoravamo da se treba mijenjati", rekao je Šehić za "Nezavisne" i dodao da je razdvajanje VSTS-a na dva odvojena podsavjeta i jedan od njihovih prijedloga.\nOsim ovog prijedloga, kako kaže, oni su tražili i da se jasno utvrdi odgovornost VSTS-a za uspostavu nezavisnog pravosuđa, a ne samo obaveza, kako sad stoji u zakonu, jer obaveza bez odgovornosti često vodi do zloupotreba.\nTakođe, kako ističe, kao i Pribe i oni traže da se na pozicije u pravosuđu biraju ljudi s iskustvom i moralnim kredibilitetom, a ne oni koji su podobni pojedinim centrima moći, te napominje da je i Disciplinsku kancelariju potrebno izmjestiti izvan VSTS-a.\nNa pitanje da li se sada međunarodna zajednica "posipa pepelom" zbog vlastite uloge u stvaranju trenutnog pravosudnog sistema, Šehić kaže da su greške krenule od samog početka.\n"Kada je rađen reizbor sudija i tužilaca, vodilo se nekim drugim principima, a ne principima stručnosti. Počelo se primati na način na koji nikad nije bilo ni u onom sistemu pa, recimo, imate ljude koji sa dvije ili tri godine iskustva dobijaju pozicije na višim sudovima", zaključuje Šehić.\nBiH još ne ispunjava kopenhaške kriterijume\nSavjet EU je juče prihvatio zaključke Evropske komisije o Mišljenju za članstvo zemlje u EU, konstatujući da još nisu ispunjeni politički kriterijumi.\nKako je saopšteno, Savjet poziva da se ulože značajni napori u jačanju institucija u cilju garancije demokratije, vladavine prava, ljudskih prava te poštivanja i zaštite manjina.\n"BiH je u ranoj fazi kada je u pitanju njen nivo spremnosti za preuzimanje obaveza članstva u EU i treba značajno unaprijediti proces usklađivanja s pravnom stečevinom EU te primijeniti i sprovoditi odgovarajuće zakonodavstvo", istaknuto je.\nVSTS BiH Pravosuđe


Najjača domaća marka je Carnex\nCarnex je zauzeo četvrto mesto među deset najjačih robnih marki u Srbiji, ali je najjača domaća marka koja se nalazi na ovoj lestvici. Ovo je rezultat PGM istraživanja, koje donosi najnovije podatke o pozicioniranosti vodećih robnih marki u Srbiji i regionu. Aktuelna slika, deset najjačih marki robe široke potrošnje, je u nešto izmenjenom obliku nego što je bila u proteklem periodu merenja. Posljednji podaci PGM istraživanja za Srbiju pokazali su da se čak šest domaćih robnih marki smestilo među deset najjačih u Srbiji (s napomenom da se robne marke iz kategorije sladoleda, žestokih pića i vina ne prate ovim istraživanjem).\nDeterdžent za pranje sudova Fairy je zadržao vodeću poziciju i poverenje potrošača u Srbiji, čime je ocenjen najjačom robnom markom široke potrošnje u Srbiji, sa još većim indeksom uspešnosti u odnosu na prethodni period (BPI=68). Rezultati PGM-a pokazuju kako više od polovine potrošača u Srbiji koristi ovaj deterdžent za pranje sudova. Coca Cola, jaka multinacionalna marka, je zabeležila izuzetnu uspešnost i zauzela drugo mesto u Srbiji, te održala istu poziciju i u regionu. Lenor omekivač se popeo na treće mesto. Odmah iza Carnex-a, na petom mestu, nalazi se Knjaz Miloš gazirana voda, kao vodeći srpski brendovi. Čokolada Milka se spustila na lestvici, ne zbog slabije pozicije, već iz razloga što su njenu moć prema BPI dostigle i prestigle i druge marke. Snaga marke Grand kafa se prema indeksu uspešnosti u poređenju sa prvom polovinom 2007 povećala, iako se pomerila sa drugog na sedmo mesto. Marka Frikom dolazi iz kategorije zamrnute hrane i zauzima osmo mesto. Potrebno je spomenuti, da sama kategorija zamrznute hrane beleži porast, šta je jedan od razloga za bolje pozicioniranje marki iz te kategorije prozivoda. C začin, robna marka kompanije “Centroprom”, je na devetom mestu, dok lestvicu 10 najjačih zaključuje Doncafe, kao još jedna novost u poređenju sa proteklim periodom.\nLestvica 10 najjačih robnih marki u Srbiji:\nPGM, 2007/2.polovina, n= 1000\nAko pogledamo lestvicu najjačih domaćih robnih marki, vidimo da je na prvom mestu marka Carnex pašteta, te da je sa vrlo malim zaostankom sledi Knjaz Miloš gazirana voda. Čips Chipsy, koji je u periodu 2. polovine 2007 ispao sa liste najjačih marki u Srbiji, još uvek potvrđuje svoju moć među domaćim markama i zauzima 9 mesto. Primećuje se da, među domaćim markama, preovlađuju one iz kategorije hrane i pića. A interesantno je naglasiti da marke kafa, Grand i Doncafe pored toga, što predstavljaju jedne od najjačih domaćih marki, predstavljaju i lidere u kategoriji sveže kafe u celom regionu.\nLestvica 10 najjačih domaćih robnih marki:\nU regionu (uključujući: Sloveniju, Hrvatsku, Bosnu i Hercegovinu i Srbiju) je kao i kod prethodnih rezultata, najjača robna marka čokolada Milka. Drugo mesto je, sa minimalnim zaostatkom za Milkom, zadržala jedna od najjačih globalnih marki, Coca Cola. Iza nje sledi žvakaća guma Orbit. Na četvrtom mestu najjačih robnih marki u regionu je ponovno omekšivač Lenor. Sledi ga marka Gillette, koja je u odnosu na protekli period dobila na jačini (ranije je bila na 6. mestu), dok je prva marka iz regiona Vegeta za jedno mesto pala. Podravkina robna marka Vegeta se, iako sa manjim padom u ovom periodu, može pohvaliti, da je najjača regijska robna marka. Za tom robnom markom sledi krema za lice Nivea. Na osmom mestu je druga najjača robna marka koja dolazi iz regiona, Cedevita, a potom Ariel. Na desetom mestu najjača robna marka široke potrošnje je slovenačka Paloma, koja je u odnosu na prethodni period zabeležila pad (ranije je bila na 7. mestu).\nLestvica najjačih robnih marki široke potrošnje u regionu:\n(Slovenija, Hrvatska, Bosna i Hercegovina, Srbija)\nŠta je BPI\nRobne marke su raspoređene s obzirom na BPI. BPI (Brand Performance Index) odražava moć marke s obzirom na pet osnovnih indikatora: poznavanje, iskustvo, razmatranje, odabir i lojalno korišćenje). Izračunavanje indikatora je jednostavano, svaki od pet nivoa (gore navedenih) dobija različiti ponder – viši nivoi (recimo lojalna upotreba) dobijaju veći ponder.\nPGM (Product Group Manager) meri moć robnih marki široke potrošnje u regiji (pod regijom podrazumijevamo: Srbiju, Hrvatsku, Sloveniju, BiH i Makedoniju). PGM je strateški tržišni alat za područje robe široke potrošnje, koje se temelji na 15 indikatora dostupnih za svaku merenu robnu marku. Istraživanje trenutno ima dostupne informacije za 2 500 robnih marki, koje se nalaze unutar 90 kategorija. PGM je proizvod kompanije Valicon d.o.o.


Vučić veteranima sa Košara: Sloboda Srbije ostaje najveća vrednost za koju se borimo - Izazov\nVučić veteranima sa Košara: Sloboda Srbije ostaje najveća vrednost za koju se borimo\nRadio-televizija Srbije\t 14. juna 2022. 10:51\nVučić je istakao da se danas posle mnogo godina bar govori o bici na Košarama i seća dela stradalih.\n"Hvala na svemu što ste za našu Srbiju učinili. I danas deca u Srbiji za razliku od nekog perioda ranije znaju za Košare, šta znači čuvati, braniti, štititi svoju zemlju. Čini se da bolje nego mi razumeju koliko je važno voleti svoju zemlju. Hvala što ste zemlju voleli više od sebe. Srbija to ne može i neće da zaboravi", naglasio je presednik Srbije.\nPredstavnik veterana zahvalio je predsedniku što ih uvažava, ali je dodao da Vučić trenutno vodi težu borbu nego što su oni vodili.\n"Nije baš tako. Ja sam u odelu, mnogo je teže bilo vama. Tamo se glava gubila. Ovo danas je strateški, ne lako za nas, i to ljudi ne mogu uvek da prepoznaju, ali biće nam mnogo teško i teže. Proćiće juni, juli, i avgust, a onda dolaze zimski meseci. Plašim se jer u toj jednačini imamo mnogo nepoznatih. Trudim se da sa saradnicima sve analiziram", rekao je Vučić.\n‘Srbija je mnogima najlakša meta’\nOn je kazao da ne postoji niko koga lično ne poznaje, a da je važan na globalnoj političkoj sceni, da veoma ne brine zbog toga kako stvari mogu da se okončaju u Ukrajini, posebno kakve sve efekte mogu biti na nas i ceo svet.\n"Naravno videli ste da je najlakša meta Srbija, mnogima. Imamo drugačije viđenje koje nije dnevni ili moj hir, već tako misle građani Srbije", naglasio je predsednik Srbije.\nVučić je rekao da smatra da Srbija ima fer pristup prema našim zapadnim i istočnom partnerima, da i jednima i drugima kažemo šta mislimo.\n"Ponekad se nasmejem, kada svakog dana govore ‘kraj je sedenja na dve stolice’ i slično. Ti koji to kažu nisu razumeli kada sto puta kažete da imamo svoju politiku, da smo doneli odluku da to bude naša politika, i da to nije da jednog dana sedimo na jednoj stolici, sutra na drugoj. Hrabro govorimo sve u lice. Da li će biti lako zdržati, neće", dodao je on.\nDrugi veteran sa Košara rekao je da mnogi kažu da se Srbija ne može slomiti iznutra, pa će je slomiti preko Ukrajine, a Vučić je ukazao da je juče imao sastanak sa šefom austrijske diplomatie, pre par dana sa nemačkim kancelarom Olafom Šolcme, i da stižu šefovi diplomatije Italije i Turske.\n"Za nas je važno da gledamo da zemlja ide napred. Ponosan sam što smo uspeli da gradimo ono što smo započeli, da nismo ni od čega odustali", rekao je predsednik Srbije.\nVučić je zamolio okupljene veterane da prenesu iskrene pozdrave porodicama palih boraca i njihovim porodicama zbog svega što su pretrpele i učinile za našu zemlju i naš narod.


Siniša Mali razgovarao sa direktorom Svetske banke u Beogradu Nikolom Pontarom | INFO 24\nSiniša Mali razgovarao sa direktorom Svetske banke u Beogradu Nikolom Pontarom\nMinistar finansija Siniša Mali sastao se danas sa novim direktorom kancelarije Svetske banke u Beogradu Nikolom Pontarom, sa kojim je razgovarao o ekonomskoj situaciji u Srbiji i svetu izazvanom pandemijom korona virusa, kao i o sprovođenju zajedničkih projekata.\nPontara je čestitao ministru Malom na ekonomskim rezultatima koje je Srbija postigla, kao i na tome kako se borila sa pandemijom korona virusa. On je posebno pohvalio „zelenu agendu“ i emitovanje zelenih obveznica na međunarodnom finansijskom tržištu, čime je Srbija postala jedina zemlja na Balkanu, i jedina zemlja u Evropi koja je van Evropske Unije, a koja je sprovela tu emisiju.\nMinistar Mali se zahvalio na podršci koju Svetska banka pruža Republici Srbiji i istakao da dosadašnji rezultati iz ove godine pokazuju da se naša privreda u potpunosti oporavila, te dodao da je privredni rast u prvoj polovini godine iznosio 7,6%. Takođe, istakao je da je javni dug pod kontrolom i da će se zadržati na nivou ispod 60% BDP-a. On je rekao i da je Srbija u pravom trenutku izašla na tržište i emitovala zelene obveznice, te da će taj novac biti uložen na pravi način, u projekte izgradnje železnice, beogradskog metroa, kao i u obnovljive izvore energije i povećanje energetske efikasnosti.\nSagovornici su razgovarali i o zajedničkim projektima koji će se sprovoditi, kao što je razvoj tržišta kapitala, što je projekat od velike važnosti za Ministarstvo finansija. Očekuje se da krajem oktobra na sednici Vlade RS bude usvojena Strategija za razvoj tržišta kapitala, a upravo je u toku javna rasprava.\nTakođe, na sastanku je bilo reči i o projektu razvoja lokalne infrastrukture, koji bi bio koofinansiran sa francuskim AFD-om, zatim projekat koji podrazumeva ispunjenje zelenih ciljeva kao i projekat koji se bavim upravljanjem javnim finansijama.\nTema je bio i aktuelni projekat koji se bavi reformom Poreske uprave, koja je u toku, a koja je jedan od prioriteta Ministarstva finansija. Ministar Mali je zaključio da je Svetska banka važan partner naše zemlje, a sagovornici su se saglasili da je bitno da se nastavi sa strukturnim reformama, kako bi se nastavio rast privrede.\nSastanak ministra Stefanovića sa nemačkim sekretarom Zilberhornom\nPita se narod


Vektra Jakic - Istorija\nKombinat Velimir Jakić je nakon dugogodišnjeg uspješnog rada ušao u stečaj početkom 90-tih godina, prošlog vijeka. Pokušaj da se u stečaju obnovi proizvodnja bili su bezuspješni, sve do 2006. godine kada se vrši privatizacija društva. Juna 2006. godine imovinu Korporacije "Jakić" na osnovu kupoprodajnog ugovora kupuje i preuzima kompanija VEKTRA MONTENEGRO Podgorica. Pomenuta kompanija osniva D.O.O. " Vektra Jakić" Pljevlja, koja postaje jedna od 7 kompanija - ćerki koje sačinjavaju "majku" VEKTRA Grupu.\nŠik Velimir Jakić\nPreduzeće je osnovano 1948. godine pod nazivom Šumsko industrijsko preduzeće sa osnovnom djelatnošću - proizvodnja rezane građe. Od početka 1950. godine promjenjen je naziv u ŠIP "Velimir Jakić", i uvedena finalna prerada drveta, a 12 godina kasnije i proizvodnja iverastih ploča. U periodu od 1974. godine fabrika se počela modernizovati rekonstrukcijom infrastrukture i novom fabrikom montažnih elemenata. Poteškoće u radu počinju polovinom 90-tih godina, tačnije 1996. godine uvodi se stečaj, nakon tri godine 1999. postojali su uslovi za nastavak poslovnih aktivnosti i nakon masovne vaučerske privatizacije kompanija radi do 2003. godine pod nazivom Korporacija "Jakić"A.D. Pljevlja i polovinom godine tačnije u Avgustu 2003. po drugi put odlazi u stečaj. U kombinatu je bilo zaposleno oko 700 radnika.\nKompanija je osnovana 2006. godine, kupovinom KID-a Velimir Jakić. Jedna je od sedam dijelova VEKTRA Grupe.\nNakon kupovine, kompanija se posvetila kompletnoj izmjeni proizvodnje, instalacijom savremenih mašina i postrojenja za preradu drveta. Do sada je uspješno realizovano oko 80 % planiranih investicija i srazmjerno tome postrojenja stavljena u funkciju. Trenutno je u kompaniji zaposleno oko 200 radnika, sa stalnom tendencijom porasta zapošljavanja mladih i obrazovanih kadrova. U okviru kompanije posluje više organizacijonih jedinica i to :\n- Auto baza\n- Asfaltna baza\n- Kamenolom "Bušnje"\n- Lamelirnica i Energetski blok\n- Centralno održavanje\n- Korišćenje, uzgoj i zaštita šuma


U izgradnju vetroparka kompanija MK Fintel Wind uložila 15 miliona evra\nKula, 12. novembar 2015. – Kompanija MK Fintel Wind, danas je svečano otvorila vetropark Kula, koji je ujedno i prvi vetropark u Srbiji. Radi se o postrojenju koje se sastoji od tri vetrogeneratora visine 178 metara, a u čiju je izgradnju uloženo 15 miliona evra. Ministar rudarstva i energetike Aleksandar Antić, u prisustvu investitora i brojnih zvanica,\nMiodrag Kostić na Konferenciji o ekonomiji Srbije i Crne Gore\n22.oktobar 2015. Hotel Splendid, Budva- Miodrag Kostić, predsednik MK Group učestvovao je na konferenciji “Efikasnost pristupanja EU i unapređenje regionalne konkurentnosti”, koja je okupila čelnike vodećih kompanija regiona i političare. Na panelu “Poslovanje u Regionu – domaći privrednici i investitori”, na kome su učestvovali privrednici iz Srbije, Crne Gore, Makedonije i Hrvatske, g. Kostić je istakao da zemlje regiona nemaju…\nMK Group na Međunarodnom sajmu "EXPO Milano 2015."\nKao jedna od prisutnih srpskih kompanija na Međunarodnom sajmu "EXPO Milano 2015“, MK Group dala je svoj doprinos pospešivanju privredne saradnje Srbije i Italije. Ovom prilikom, g. Miodrag Kostić, predsednik MK Group, bio je domaćin poslovnom panelu pod nazivom “Jačanje poslovnih veza, prepoznavanje mogućnosti i otklanjanje prepreka”, u okviru koga je istaknut značaj saradnje ove dve zemlje. Tokom panela bilo…\n15. EKONOMSKI SAMIT\n9.jun . 2015. Hotel Metropol - Predsednik MK Group Miodrag Kostić učestvovao je na 15. Ekonomskom samitu Republike Srbije koji je okupio veliki broj zvaničnika, diplomata I privrednika, I ovom prilikom je istakao da bi trebalo privatizovati poljoprivredno zemljište u zemljama bivše Jugoslavije, čija se vrednost meri milijardama dolara, kao i da je ključ uspeha u regionalnom povezivanju i brendiranju.…


Kako će izgledati platni razredi u prosveti pokušaće na današnjem sastanku da dogovore predstavnici reprezentativnih prosvetnih sindikata i resorni ministar Mladen Šarčević sa predstavnicima Ministarstva državne uprave i lokalne samouprave.\nMinistar kaže da su sindikati i on na istom zadatku i da pokušavaju da se izbore da prosveta ne bude loše kategorisana.\nPriznaje da postoji neslaganje tima iz Ministarstva prosvete koji radi na platnim razredima sa timom iz Ministarstva državne uprave i lokalne samouprave i da nisu "na istoj dužini".\n- Ne razumemo se ili imamo lošu naviku da će neko da nas prevari. Mislim da oni ne shvataju suštinu radnih mesta u prosveti. Pokušavamo da im to objasnimo zajedno sa sindikatima - rekao je Šarčević novinarima u Beogradu.\nPojašnjava da tim iz Ministarstva državne uprave koji radi kataloge za platne razrede psihologe i pedagoge tretira kao asistente, a ne kao stručne saradnike koji su bitni za proces rada i ne mogu biti ispod kategorije profesora.\n- Isto tako ne razumeju kategoriju bibliotekara , ljudi koji se bave učeničkim i studentskim standardom, kategorije direktora i redovnih profesora - kaže ministar i dodaje da postoji neslaganje u šest do sedam tačaka na kojima mora ozbiljno da se radi.\nŠarčević ipak očekuje da će se dogovoriti i da će sada biti urađeno "sve kako treba".\n- Ako počnemo loše onda od 1. januara 2019. godine opet će biti problema da prosveta u ovom zakonu nije shvaćena kako treba - zaključio je Šarčević.\nUnija sindikata prosvetnih radnika traži donošenje jedinstvenih i pravednih platnih razreda koji će popraviti položaj prosvetnih radnika.


Razvojna banka FBiH u Orašju predstavila povoljne kreditne linije, kamatne stope od 2,5 posto – Razvojna banka FBiH\nU ovom gradu je tim povodom održan susret čelnika Razvojne banke Federacije BiH, na čelu s doc.dr.sci Mersihom Slipičević, v.d. predsjednicom Uprave Razvojne banke Federacije BiH, sa premijerom Vlade Posavskog kantona Đurom Topićem, ministrom privrede i rada Posavskog kantona Dragutinom Živkovićem, kao i gradonačelnikom Orašja Marijanom Oršolićem.\nRazvojna banka Federacije BiH predstavila je nove kreditne linije koje su veoma atraktivne za razvoj bh. privrede, a u narednom periodu posebne pogodnosti mogu ostvariti privrednici, obrtnici, javna preduzeća, javne ustanove, komunalne javne ustanove i druge institucije ukoliko budu investirali u IT sektor, turizam, obnovljive izvore energije, ali i brojne druge privredne grane. Rokovi otplate kredita su od 12 godina, uz grace period 18 mjeseci, i kamatnu stopu od 2,5 %.\n„Razvojna banka FBiH sa pojedinim kantonima ima ugovore u kojima kantonalne vlade snose troškove kamata, te na taj način značajno pomažu privrednicima. Upravo zbog toga smo se ovdje i sastali i na obostrano zadovoljstvo ostvarili značajnu saradnju sa Posavskim kantonom i pomoć privrednicima iz ovog dijela BiH, zaključila je Slipičević.


Editi Aradinović se sprema TUŽBA zbog 100.000 evra? - Story\nEditi Aradinović se sprema TUŽBA zbog 100.000 evra?\nPevačica Edita Aradinović, koja je nedavno samoinicijativno napustila bend Ministarke, navodno će se naći na sudu sa osnivačima ovog popularnog ženskog sastava Filipom Miletićem i Milošem Roganovićem jer im nije isplatila 100.000 evra.\nKako Srpski telegraf saznaje, pošto je pre nekoliko dana odlučila da izađe iz benda uprkos tome što je imala ugovor do kraja godine po kojem mora da se pojavljuje na zakazanim nastupima i po kome ne može jednostrano da raskine saradnju, saradnici su rešili da je tuže.\nA post shared by EDITA (@editaaradinovic) on Jan 23, 2018 at 11:26am PST\n– Filip je sa Editom napravio ugovor kada su počinjali sa radom. Po njemu su se on i Miloš obavezali da ulažu sredstva u bend Ministarke, a da će ona kao njen član kroz nastupe otplaćivati uložen novac. U pitanju je bilo 100.000 evra, koliko je uloženo u spotove i prvi album. Taj ugovor je na pet godina sklopljen u oktobru 2013. godine i još nije istekao – govori dobro obavešten izvor i nastavlja:\n– Miletić je njoj obezbedio mega-hitove i duete sa najvećim zvezdama Severinom, Acom Pejovićem i Sašom Matićem. Finansirao je spotove, album, scenske nastupe, kao i učešće u šou-programu “Tvoje lice zvuči poznato”. Ona je kroz nastupe kojih je stvarno bilo mnogo otplaćivala uloženi novac, ali ugovor nije do kraja ispoštovala, što je Filipa jako naljutilo i odlučio je da upotrebi klauzulu iz ugovora koju je Edita prekršila.\nKako dalje saznaje Srpski Telegraf, raskol između Aradinovićeve i Miletića dogodio se kada se Edita oglušila o obaveze i otkazala zakazanu tezgu pravdajući se da je bolesna.\nA post shared by EDITA (@editaaradinovic) on Jan 18, 2018 at 10:49am PST\n– Pevačica je u poslednje vreme sve češće uzimala bolovanje i izbegavala nastupe jer je bila svesna da ugovor ističe u oktobru. Međutim, kada je Filip uvideo da se ona bahato ponaša, te da neće ispoštovati dogovor do kraja, angažovao je advokata – tvrde upućeni.\nEdita je nekoliko puta, preko svog Instagram naloga, obaveštavala ljude o njenom lošem zdravstvenom stanju, što sa druge strane pojedinima nije delovalo kao bahaćenje, već ozbiljan problem.\nU želji da provere navode pokušano je da se stupi u kontakt sa Editom i producentom benda Ministarke Filipom Miletićem, ali se nisu odazvali.\nNekada su sarađivale, a nakon OBJAVE SEVERININIH OBNAŽENIH FOTOGRAFIJA o njoj rekla OVO!\nEdita Aradinović: Nova frizura za nov početak (foto)\nI ona je bila ŽRTVA NASILJA, a sada je otvoreno progovorila o DRAMI koju je preživela Nataša\nVeliko SLAVLJE: Kristina Radenković ne može da sakrije emocije, proslavila poseban dan


U SUSRET POČETKU SERIJE Radoš Bajić bere grožđe i pravi vino\nSvaki srpski domaćin sprema muljače, bačve i kace, da napravi kvalitetno vino, pa tako i Radašin - rekao je reditelj za „Blic“.\nRazmena iskustva: Radoš Bajić i Mire Kovačević\nOstalo je nešto više od dve nedelje do ponovnog susreta milionskog TV gledališta sa junacima najgledanije srpske serije svih vremena „Selo gori, a baba se češlja“. I dok RTS zbog konkurencije krije tačan termin početka emitovanja petog i poslednjeg ciklusa sa 12 epizoda kultne serije, tvorca popularne serije proslavljenog scenaristu, reditelja i tumača uloge Radašina Radoša Bajića zatekli smo u prelepom vinogradu čuvenog proizvođača najkvalitetnijih vina u Srbiji Mireta Kovačevića.\nReditelja smo sreli u kostimu Radašina, sa brkovima i legendarnim šeširom. Popularni Radašin nije hteo da nam oda tačan termin početka emitovanja.\n- Samo gledajte i pratite RTS, i sve ćete saznati - tajnovito je poručio Bajić.\nNa pitanje šta radi u vinogradu sa gospodinom Kovačevićem, Radoš je kroz zagonetni osmeh rekao:\n- Berba grožđa je uveliko u toku i svaki srpski domaćin sprema muljače, bačve i kace, da napravi kvalitetno vino, pa i Radašin. Sa gospodinom Kovačevićem sam razmenjivao iskustva u pravljenju vina i uopoznao ga sa čuvenom formulom proizvodnje najboljeg vina iz Petlovca. Možda ćete uskoro i vi moći da ga probate - zagonetno je dodao Radoš.


Narodni poslanici : Južne vesti\n10 godina Proaktiva: dodeljene nagrade poslanicima sa juga, zaključeno da izborni zakon mora da se menja\n09:06, 27. 6. 2020.\nPlatforma “Moj poslanik” prati aktivnosti narodnih predstavnika sa juga u srpskom parlamentu, a kreator - organizacija Proaktiv, koja je juče proslavila 10 godina postojanja, dodelila je nagrade najboljima i najgorima. Za najaktivniiju proglašena je Jelena Žarić Kovačević iz SNS, a najneaktivniji u prethodnom sazivu bio je Hadži Milorad Stošić iz PUPS-a.\nGrađane juga Srbije predstavljaće samo 3 liste i više od 20 poslanika u Skupštini\n08:15, 24. 6. 2020.\nPrema projekcijama na osnovu preliminarnih rezultata parlamentarnih izbora održanih u nedelju, jug Srbije predstavljaće 28 poslanika, što je za 7 više nego u prethodnom sazivu. Ipak, u prošlom sazivu 7 lista imalo je poslanike sa juga, pa će južnjake u parlamentu zastupati poslanici sa lista SNS, SPS i Albanska demokratska alternativa.\nPojedini poslanici sa juga imali i više od 100 javljanja, neki i dalje na nuli\n15:01, 27. 1. 2020.\nNajaktivinija narodna poslanica sa juga Srbije u 2019. godini bila je Jelena Žarić Kovačević (SNS). Ona je prema podacima poratala "Moj poslanik" imala 155 javljanja. Na drugom mestu je radikal Nikola Savić sa 122 govora, a pored opozicionih poslanika koji bojkotuju parlament, 0 govora imali su i naprednjaci Slaviša Bulatović iz Vranja i Radmilo Kostić iz Pirota.\nRadikal i naprednjakinja najaktivniji poslanici sa juga Srbije\n13:53, 12. 7. 2019.\nNajaktivniji narodni poslanici s juga Srbije u prvih 6 meseci ove godine bili su Nikola Savić iz Srpske radikalne stranke sa 36 javljanja i Jelena Žarić Kovačević iz Srpske napredne stranke sa 35, navodi platforma Mojposlanik koja prati rad parlamentaraca. Opozicioni poslanici bojkotuju rad Narodne skupštine, pa su i na dnu lestvice po broju obraćanja.\nVanredna Skupština DJB u Nišu: Nema mesta za uplašene, već samo za hrabre Spartance\n16:35, 18. 11. 2018.\nPokret Dosta je bilo nakon što je ostao bez poslaničke grupe u Skupštini Srbije i napuštanja značajnih funkcionera, održao je vanrednu sednice Skupštine u Nišu, na kojoj su zaključili da borba koju vode nije za “ljude sa slabim stomakom, za kolebljive i bojažljive”, već za “Spartance”. Na Skupštini se ponovilo i da “Srbija ne treba da bude projekat Evropske unije, jer EU nema budućnost”.\nDJB se osipa, hitna sednica održaće se u Nišu\n15:42, 7. 11. 2018.\nPokret Dosta je bilo, koji je ostao bez poslaničke grupe u Skupštini Srbije i koji u poslednje vreme napuštaju članovi, među njima i aktuelni predsednik pokreta Branislav Mihajlović, zakazao je hitnu vanrednu sednicu Skupštine ove političke opcije za subotu, 17. novembar u Nišu.\nOrganizacije amandmanom brane zaštitu podataka o ličnosti\n15:45, 24. 10. 2018.\nAko se izmena Zakona o zaštiti podataka ličnosti usvoji u sadašnjem obliku, kako kažu iz SHARE fondacije, postoji opasnost da ih vlast ili privatne kompanije koje rukuju ličnim podacima mogu da ograniče prava građana bez izričitog zakonskog ovlašćenja i po sopstvenom nahođenju. Zbog toga su, dodaju, 30 organizacija civilnog društva pokrenule inicijativu da se usvoji amandman koji utvrđuje da se prava građana na zaštitu podataka o ličnosti mogu ograničiti isključivo na osnovu zakona.\nU centru Niša razgovor sa građanima o promeni izbornog sistema\n16:11, 10. 9. 2018.\nZašto je važno da poslanici Narodne skupštine Srbije zastupaju glasače imenom i prezimenom, građani će moći da saznaju u utorak 11. septembra na centralnom gradskom trgu u Nišu, od 11 do 14 sati.\nI narodni poslanici opozicije traže objašnjenje o poklanjanju aerodroma\n19:59, 2. 4. 2018.\nSumnje da se “tajnim ugovorom o koncesiji” beogradskog aerodroma, Država obavezala da će obustaviti razvoj niškog aerodroma izrazili su narodni poslanici iz Niša, članovi DS-a, DSS-a i Nove stranke, a od premijerke Ane Brnabić traže objašnjenje za poklanjanje “Konstantina Velikog” Državi.


od Admin Pet Feb 14, 2014 4:11 pm\nParadajz je jednogodišnja biljka u našim uslovima. Ima veoma jak koren koji ide u dubinu i dosta je razgranat.\nDanas postoje mnoge vrste paradajza, raznih oblika, veličina, okusa ali i boja. Postoje rane i kasne vrste, neke su ukusnije u svežem stanju, dok se neke vrste više koriste u preredi. Veoma omiljena i ukusna vrsta paradajza, poznata u narodu pod imenom volovsko srce, u poslednje vreme se često upotrebljava šeri paradajz.\nRe: Paradajz--Solanum lycopersicum\nod Admin Pon Feb 17, 2014 7:59 am\nI ovakav uzgoj paradajza je moguc,cak mozete ih posaditi i u plasticnu kantu..Uzgoj naopacke


Revizor potvrdio propuste bivšeg ministra spoljnih poslova Bedžeta Pacolija - Kosovo Online\nRevizor potvrdio propuste bivšeg ministra spoljnih poslova Bedžeta Pacolija\n26. Avgust 2020. • 21:09\nFinansijski izveštaj, koji je ovog meseca objavila revizorska služba o Ministarstvu spoljnih poslova Kosova, potvrdio je navode o nelegalnom postavljenju konzula u kosovskim diplomatskim misijama od strane bivšeg ministra spoljnih poslova Bedžeta Pacolija, javlja Koha.\nNelegalno je Pacoli imenovao šest konzula u diplomatskim misijama, koji su bili učesnici konkursa u martu 2019. godine, ali koje nije predložila izborna komisija, piše Koha.\nU međuvremenu, trojica ostalih imenovani su bez konkursa i bez učešća u diplomatskoj službi.\nRevizor je utvrdio da je komisija za evaluaciju 5. jula 2019. godine ministru predložila listu od 15 odabranih kandidata, koju je ministar odobrio.\nOvom spisku je bez odobrenja komisije priloženo još šest odluka o imenovanju.\nPrema revizoru, do toga je došlo zbog neodgovornosti Ministarstva spoljnih poslova da sledi i poštuje utvrđene zakonske procedure.\n"Imenovanje konzula bez konkursa i bez prolaska kroz komisiju onemogućuje da se drugi zainteresovani građani prijave za ovu poziciju, utiče na transparentnost i može uticati na to da odabrani kandidati budu neprimereni i nekompetentni za ovu poziciju", navodi se u izveštaju revizora.\nKoha je pisala o ovim prekršajima 13. septembra prošle godine.\nPozivajući se na "predlog" komisije koja je na osnovu konkursa, objavljenog u martu, izabrala zvaničnike diplomatske misije, Bedžet Pacoli je postavio za konzule iz redova Alijanse za novo Kosovo Ramiza Ismajljia, Ngadnjima Makolia i Ljiridona Sadria.\nSadri je postavljen za konzula u Nemačkoj u Hamburgu, Ismajlji u Abu Dabiju u Ujedinjenim Arapskim Emiratima, a Makoli u Kanberi u Australiji.\nPo dolasku na čelo Ministarstva spoljnih poslova Gljauk Konjufca je poništio odluke o imenovanju ta tri konzula, zajedno sa odlukama o 12 drugih konzula koji su imenovani nelegalno.\nKonjufcina naslednica, ministarka Meljiza Haradinaj Stubla preispitala je zakonitost tih odluka i rekla da odluka o suspenziji ne uključuje pomenute konzule.\nU vezi s tim Koha je uputila pitanja Ministarstvu spoljnih poslova, ali su odgovori izostali.\nBedžet Pacoli Ministarstvo spoljnjih poslova Kosova konzulat diplomatija\nMSP razjašnjava poništavanje nekih odluka bivše vlade: Nisu ambasadori i konzuli\nMinistarstvo spoljnih poslova (MSP) Kosova razjasnilo je današnje izveštaje o poništavanju nekih odluka bivše vlade koje se odnose na službu u inostranstvu. Iz Ministarstva spoljnih poslova kažu da je to samo privremena suspenzija, a ne poništavanje i da se ta odluka ne odnosi na konzule i ambasadore.\nKoha: Haradinaj Stubla nastavila Pacolijevu praksu u Ministarstvu spoljnih poslova\nKonjufca će preispitati odluku o radu konzulata u Tirani


Srpska lista: Napustićemo privremene institucije i formirati ZSO\nRukovodstvo Srpske liste poručilo je danas da će napustiti i institucije samoproglašenog Kosova i na lokalnom nivou, ukoliko ostane na snazi presuda Osnovnog suda iz Prištine kojom je bivši ministar uprave i lokalne samouprave u privremenoj Vladi Kosova i izabrani poslanik Srpske liste Ivan Todosijević osuđen na dvije godine zatvora.\nPredsjednik Srpske liste Goran Rakić istakao je da će Srpska lista nastaviti da sve odluke donosi u dogovoru sa predsjednikom Srbije Aleksandrom Vučićem i državom Srbijom.\n"Ukoliko se ne nastavi dijalog Prištine i Beograda, na čemu insistira predsjednik Vučić, mi ćemo formirati Zajednicu srpskih opština i izaći iz svih kosovskih institucija", poručio je Rakić na vanrednoj konferenciji za novinare u Kosovskoj Mitrovici.\nPotpredsjednik Srpske liste Igor Simić rekao je da Priština primjenjuje dvostruke standarde kada je riječ o Srbima.\n"Mi moramo uvijek da dokazujemo svoju nevinost, da nismo krivi jer Priština u odnosu na Srbe primjenjuje duple standarde", dodao je Simić.\nNaglašvajući da je Srpska lista spremna da bude dio rješenja, Simić je istakao da Priština ne želi Srbe i ne želi da vidi Srpsku listu kao nezaobilazan subjekt u pronalaženju rješenja.\nPrema njegovim riječima, potvrda za to je danas "ekspresno donesena presuda Ivanu Todosijeviću bez ijednog dokaza, kao i optužnica protiv šestoro Srba navodno umiješanih u ubistvo Olivera Ivanovića".\n"Danas je ekspresno donesena presuda Ivanu Todosijeviću i to u trenutku kada međunarodna zajednica zatvara sve slučajeve ubistava Srba, kako na području Kosova, južno od Ibra, tako i onih ubijenih na mostu na reci Ibar", rekao je Simić.\nOn je ponovio da će, ukoliko presuda o kažnjavanju člana rukovodstva Srpske liste ostane na snazi, Srbi napustiti i lokalne i centralne institucije sistema.\nOsnovni sud u Prištini osudio je danas bivšeg ministra uprave i lokalne samouprave u Vladi samoproglašenog Kosova Ivana Todosijevića na dvije godine zatvora po optužbi za podsticanje na nacionalnu, rasnu, vjersku ili etničku mržnju, podjele ili netrpeljivost, potvrdio je Srni Todosijevićev advokat Nebojša Vlajić.\nTodosijević je osuđen zbog izjave izrečene na ceremoniji obilježavanja 20 godina NATO bombardovanja u Zvečanu da je povod za agresiju na Srbiju "bila takozvana humanitarna katastrofa na prostoru Kosova i Metohije, izmišljeni Račak, a upravo su ti šiptarski teroristi koji su sve to izmislili, činili najveća zlodela na Kosovu i Metohiji, za koja niko do dan danas nije odgovarao".\n"Činili su zločine pre NATO agresije, ubijali dobre srpske domaćine na radnom mestu. Svoj krvavi pir nastavili su i tokom agresije, a nakon toga i dolaskom takozvane mirovne misije na Kosovo i Metohiju", naveo je tada Todosijević, zbog čega je protiv njega početkom aprila pokrenuta istraga.\nVlajić je rekao da će odmah po dobijanju presude uložiti žalbu jer su, prema njegovim riječima, presudom pogažena ljudska prava "koja očigledno ne postoje na Kosovu i Metohiji ili se masovno krše".\nTodosijević je na vanrednim parlamentarnim izborima održanim na Kosovu i Metohiji 6. oktobra izabran za poslanika Srpske liste u Skupštini samoproglašenog Kosova i ukoliko odluka ostane na snazi on neće moći biti poslanik.\nSrpska lista Kosmet\n395 glasova 79%


Na ovosedmičnom trgovanju na BLSE ostvaren promet od 39.680.543,18 KM - Akta.ba\nNa ovosedmičnom trgovanju na BLSE ostvaren promet od 39.680.543,18 KM\n21.08.2020. 14:08 / Izvor: Akta.ba\nNa ovosedmičnom trgovanju na BLSE ostvaren je promet od 39.680.543,18 KM, kroz 161 transakcija.\nOd ukupnog prometa sa fondovima ostvareno je 17.569,08 KM što predstavlja 0,04% od ukupnog ovonedeljnog prometa.\nOd fondova najveći promet u ovoj sedmici imao je DUIF Euroinvestment - OAIF Euroinvestment fond, kojim se trgovalo se u vrijednosti od 16.125,00 KM. Prosječna cijena na kraju ove sedmice bila je 10,75 KM, čime je ostvaren rast od 0,00% u odnosu na kraj prošle sedmice.\nOd ukupnog prometa, sa obveznicama je ostvaren promet od 475.316,15 KM, što predstavlja 1,20% ukupnog ovonedeljnog prometa. Od obveznica najveći promet je ostvaren sa obveznicama Republika Srpska - izmirenje ratne štete 3 kojima se trgovalo u vrijednosti od 139.431,55 KM.\nOvosedmični dobitnik među fondovima je DUIF Management Solutions - OAIF Aktiva Invest fond koji je porastao za 0,88%, i na trgovanju u petak se trgovalo po prosječnoj cijeni od 5,70 KM.\nOvosedmični gubitnik među fondovima je DUIF Kristal Invest a.d. - ONIF Kristal Cash Plus Fund koji je pao za -0,52%, i na trgovanju u petak se trgovalo po prosječnoj cijeni od 0,76 KM.


Đurić:Sramota da 20 dana nema osude međunarodne zajednice - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić:Sramota da 20 dana nema osude međunarodne zajednice\nĐurić:Sramota da 20 dana nema osude međunarodne zajednice\nDirektor Kancelarije za Kosovo i Metohiju Marko Đurić izjavio je danas da je velika sramota što već 20 dana iz onog dela međunarodne zajednice, koja je, kako kaže, stvarala lažnu državu Kosovo, nema dovolјno pritiska na Prištinu povodom uvođenja carina na robu iz Srbije.\n"Nikada nisam video Albance koji bez nečije, barem prećutne, saglasnosti preduzimaju ovakve mere. Oni uvek traže makar prećutnu saglasnost, makar i to da im iz neke od klјučnih prestonica koja je podržala nezavisnost Kosova kažu ''zažmurićemo na jedno oko''", rekao je Đurić na televiziji Pink.\nSvi oni koji podržavaju to što radi Priština, zapravo podržavaju destabilizaciju regiona, podržavaju davlјenje i pritisak protiv opstanka Srba na Kosovu i Metohiji, i zato je izuzetno važna diplomatska akcija koju sprovodi predsednik Aleksandar Vučić i Vlada Srbije, a to je da se na svim adresama u svetu zna istina o tome šta se dešava u Srbiji, ocenio je Đurić.\n"Naše je da alarmiramo naše saveznike i prijatelјe. Ne sprema se ništa dobro našem narodu na KiM ako se sa ovim nastavi", dodaje Đurić.\nOsnovni cilј prištinskih taksi je, smatra, "slamanje srpskog bića" na Kosovu i Metohiji i da se onemogući njegov opstanak.\n"Nemoj niko da ima dilemu šta je cilј i namera Prištine i zbog čega oni ovo rade. Oni ovo urade isklјučivo zbog toga da bi udavili srpski narod na Kosovu i Metohiju i onemogućili mu opstanak", izjavio je Đurić.\nSrpski narod se, kako kaže, već dve nedelјe na KiM na miran, dostojanstven, odlučan i nepokoleblјiv način bori protiv diskriminatorskih taksi Prištine.\n"Naši lјudi ogromnom energijom, kreativnošću, lјubavlјu prema svom zavičaju, 14 dana ne prestaju da gandijevski, hrišćanski, mirno brane svoje domove. Ovaj veliki narodni sabor koji danas vidimo i u Kosovskoj Mitrovici gde su reke lјudi, u Gračanici, u Štrpcu, zapravo je mirna buna Srba na KiM koji ne žele da im se otme pravo da ostanu i opstanu na svojim ognjištima", kaže Đurić.\nNajoštrije je osudio što je košarkašima Partizana zabranjen ulazak na KiM, jer, kako kaže, nema nikakvog opravdanja za anticivilizacijsko ponašanje Prištine, koja u prethodnih nekoliko nedelјa zabranjuje našim odbojkašima, rukometašima, fudbalerima da se bave sportom na svojoj teritoriji i da slobodno putuju.\nNјegov utisak je, kako kaže, da je Priština obrisala patos i sa nastojanjima Brisela da se nešto pomeri po pitanju kosovskih praksi.\n"Kao građanina, i kao nekog ko vodi Kancelariju za KiM i te kako me lјuti kad čujem od dela međunarodnih predstavnika za koje znam da su mogli i morali da urade više kad kažu: uveli su vam takse, a viste se ih sprečavali da uđu u Interpol i borili se da oni ne budu u Interpolu" rekao je on.\n"Osnovna premisa dijaloga Beograda i Prištine je da neće biti jednostranih poteza izvan okvira pregovaračkog procesa, a onda je krenuo njihov napad na Unesko i Interpol i sada su valјda lјuti svi oni zajedno, i Kvinta i Priština i ne znam ko sve zato što se Srbija borila za svoje interese i da sačuva narod i što nismo digli glas da nam uzmu crkve i manastire na Kosovu", rekao je Đurić.


Profesor Kržalić: Većina povratnika iz Sirije ima negativno iskustvo – UNSI\nTuesday, 30 June 2020 / Published in VIJESTI\nProfesor na Fakultetu za kriminalistiku, kriminologiju i sigurnosne studije Univerziteta u Sarajevu Armin Kržalić tvrdi da je jedan od glavnih razloga odaska bh. građana u Siriju bila navodna pomoć muslimanima koji su u potrebi, obaveza da se bore u…\n… ‘svetom ratu’ ili da su jednostavno bili ‘zavedeni pričama’.\nDo tog zaključka je došao u okviru studije “Putnici u Siriju: Kriminološka i sigurnosna analiza s posebnim osvrtom na povratnike sa sirijskog ratišta”, koja je rezultat istraživanja u okviru projekta “Definisanje faktora i procesa koji vode do radikalizacije, ekstremizma i terorizma u Bosni i Hercegovini – DeFRET”.\nKržalić je u razgovoru za Fenu istakao da je metodološko istraživanje bazirano na primarnim podacima, te da su do informacija dolazili direktnim razgovorom sa 11 povratnika iz Sirije i članovima devet porodica čiji su očevi ili braća bili ili su još u Siriji.\nDodao je da su također radili i sa fokus-grupama u lokanim zajednicama: Maglaj, Tuzla, Sarajevo, Zenica i Cazin te objavili i anketu javnog mnijenja iz četiri kantona za koja su utvrdili da postoji najveći broj odlazaka na strana ratišta, a to su Sarajevski, Tuzlanski, Zeničko-Dobojski i Unsko-sanski kanton.\nKržalić je istakao da su kroz direktne razgovore sa povratnicima pokušali testirati određene teze koje su plasirane u medijima ili istraživanjima te da su ispitanici trebali odgovoriti da li je glavni razlog njihovog odlaska u Siriju ratna dešavanja tokom agresije na BiH, mudžahedini, prijateljske ili rodbinske veze te hidžra kao poziv.\nIako nijedan od ispitanika nije dao isti odgovor, došli su do podatka da rat i ratna dešavanja u BiH kod nijednog povratnika nije prepoznat kao motiv odlaska u Siriju, kao ni povezanost sa mudžahedinima ni hidžra kao poziv nije bila motiv.\nKržalić je dodao da su sa njima razgovarali da su se nadali da će im se imovinsko stanje popraviti te da je pet od devet ispitanika smatralo da im poboljšanje imovinskog stanja nije imalo uticaj na njihovu odluku.\nNaglasio je važnost definiranja profila povratnika, ističući da većina dolazi iz porodica bez primanja, da nisu skloni kriminalnom ponašanju, da protiv većine nije vođena istraga ili podignuta optužnica prije odlaska u Siriju te da nisu bili zaposleni.\n– Njihove porodice tvrde da su povratnici u mladosti bili pozitivne osobe, ali da su neki imali poteškoća u djetinjstvu, da su kao vrlo mladi zasnivali porodice i da ih je većina bila religiozna i prije odlaska u Siriju, posvećena selefijskoj formi prakticiranja islama – kazao je Kržalić .\nDodao je da su utvrdili da su prijatelji i internet dva vodeća faktora koji su doprinijeli najvećoj uspostavi komunikacije između povratnika i odlaska u Siriju.\n– Ne smatraju se kao prijetnje po zajednicu u BiH niti ih se građani boje, većina ih ima negativno iskustvo iz Sirije, poznaju rad na računaru, gaje osjećaj pripadnosti zajednici i imaju pozitivno mišljenje o nemuslimanima – naveo je Kržalić kao jedan od zaključaka koje su definirali u istraživanju.\nIstakao je da je većina povratnika prepoznala da im je potreban posao kako bi se integrirali u društvo te da su spremni učestvovati u programima prekvalifikacije ili edukacije. Posebno je naglasio hitnu potrebu za rješavanjem problema u vezi nemogućnosti upisa djece povratnika u knjigu rođenih.\nProjekt izrade studije je finansirala Evropska unija posredstvom Međunarodnog centra izvrsnosti za borbu protiv nasilnog ekstremizma – Hedayah, a zajednički su ga implementirali Fakultet za kriminalistiku, kriminologiju i sigurnosne studije Univerziteta u Sarajevu te Udruženje Nova sigurnosna inicijativa.\nEuropol dobio nove mogućnosti u borbi s terorističkim prijetnjama


U petak i subotu na programu su svi mečevi 3.kola Prve lige Srbije u sezoni 2018/19, a u nastavku su parovi i termini mečeva.\nBEŽANIJA – SLOBODA (petak 24.avgust, 17:00 časova)\nPrvi meč 3.kola Prve lige Srbije igra se na beogradskoj Bežaniji gde istoimena ekipa dočekuje goste iz Užica, ekipu Slobode. Domaći tim je odlično započeo sezonu, sa dva trijumfa u duelima sa ekipama Trajala (2:0) i Teleoptika (0:1). Gosti su na startu sezone poraženi od ekipe Radničkog 1923 (2:0), a potom podelili bodove sa ekipom Novog Pazara (0:0).\nNOVI PAZAR – BORAC (petak 24.avgust, 19:00 časova)\nU petak je na programu i derbi meč 3.kola Prve lige Srbije između domaćeg Novog Pazra i gostiju iz Čačka, ekipe Borca. Pazarci su sezonu započeli porazom od ekipe Teleoptika (0:1), a potom su odigrali nerešeno sa ekipom Slobode (0:0). Gosti su u prvom susretu ubedljivo poraženi od ekipe Inđije (0:4), da bi potom ostvarili pobedu u susretu sa ekipom Radničkog 1923 (1:0).\nBUDUĆNOST – TELEOPTIK (subota 25.avgust, 17:00 časova)\nEkipa Budućnosti iz Dobanovaca će u subotu u okviru 3.kola Prve lige Srbije dočekati ekipu zemunskog Teleoptika. Domaći tim je na startu sezone poražen u duelu sa ekipom OFK Bečej 1918 (0:1), da bi potom savladali ekipu Trajala (0:2). Gosti su na startu savladali ekipu Novog Pazara (0:1), da bi u prethodnom kolu pretrpeli poraz od ekipe Bežanije (0:1).\nRADNIČKI 1923 – INĐIJA (subota 25.avgust, 17:00 časova)\nKragujevački Radnički 1923 u subotu u okviru 3.kola Prve lige Srbije dočekuje ekipu Inđije. Domaćini su na startu aktuelne sezone savladali ekipu užičke Slobode, da pi u prethodnom kolu pretrpeli poraz od ekipe čačanskog Borca (1:0). Gosti su na startu ubedljivo savladali čačanski Borca (0:4), dok su prethodnog vikenda odigrali nerešeno sa ekipom Metalca (0:0).\nSINĐELIĆ – TRAYAL (subota 25.avgust, 17:00 časova)\nBeogradski Sinđelić će u subotu u okviru 3.kola Prve lige Srbije na svom terenu odmeriti snage sa ekipom kruševačkog Trajala. Domaćini su na startu sezone podelili bodove sa ekipom TSC-a (0:0), da bi u prethodnom kolu stigli do pobede nad ekipom OFK Bečej 1918 (0:1). Gosti su u oba startna susreta pretrpeli poraze, prvo od ekipe Bežanije (2:0), a potom i Budućnosti (0:2).\nZLATIBOR – OFK BEČEJ 1918 (subota 25.avgust, 17:00 časova)\nEkipa Zaltibora u subotu u okviru 3.kola Prve lige Srbije dočekuje još jednog novog člana ovog ranga takmičenja, ekipu OFK Bečej 1918. Domaćini su na svom prvoligaškom debiju ubedljivo savladali ekipu OFK Žarkovo (3:0), a potom i ekipu TSC-a iz Bačke Topole (1:2). Gosti su sezonu započeli pobedom nad ekipom Budućnosti (0:1), da bi potom pretrpeli poraz od ekipe Sinđelića (0:1).\nJAVOR MATIS – TSC (subota 25.avgust, 19:00 časova)\nJedan od zanimljivijih mečeva 3.kola Prve lige Srbije igra se u Ivanjici gde domaći Javor dočekuje goste iz Bačke Topole, ekipu TSC-a. Ivanjičani su na startu sezone odigrali nerešeno sa ekipom Metalca (1:1), da bi potom pretrpeli poraz od ekipe OFK Žarkovo (1:0). Gosti su na startu sezone odigrali nerešeno sa ekipom Sinđelića (0:0), a potom su poraženi u duelu sa ekipom Zlatibora (1:2).\nMETALAC – OFK ŽARKOVO (subota 25.avgust, 20:00 časova)\nPoslednji meč 3.kola Prve lige Srbije igra se u Gornjem Milanovcu gde domaći Metalac dočekuje goste iz Beograda, ekipu OFK Žarkovo. Milanovčani su sezonu započeli sa dva remija na gostovanjima u duelima sa ekipama Javor Matisa (1:1) i Inđije (0:0). Gosti su sezonu započeli ubedljivim porazom od Zlatibora (3:0), a potom su ostvarili trijumf u duelu sa ekipom Javor Matisa (1:0).


Održana VIII godišnja konferencija Stalne konferencije romskih udruženja građana (SKRUG) : Inkluzija\nOdržana VIII godišnja konferencija Stalne konferencije romskih udruženja građana (SKRUG)\nDirektorka Kancelarije za ljudska i manjinska prava Suzana Paunović govorila je na VIII godišnjoj konferenciji Stalne konferencije romskih udruženja građana (SKRUG) – Liga Roma u Vrnjačkoj Banji, dana 30. marta 2015. godine. Paunović je ovom prilikom istakla da Kancelarija za ljudska i manjinska prava ostvaruje u kontinuitetu saradnju sa romskim organizacijama civilnog društva, nacionalnim savetom romske nacionalne manjine i učestvuje u radu Saveta za unapređenje položaja Roma.\nRepublika Srbija se 2005. godine, pristupajući Dekadi Roma i usvajajući nacionalni strateški okvir za unapređivanje položaja romske zajednice, jasno opredelila za ekonomsku i socijalnu inkluziju. Država se obavezala na poboljšanje položaja romske nacionalne manjine u saradnji sa međunarodnim partnerskim organizacijama i uz puno učešće romske nacionalne manjine, istakla je Paunović.\nBrojni rezultati, izveštaj Evropske Komisije o napretku Republike Srbije govore u prilog posvećenosti unapređivanju položaja Roma. Kada govorimo o postignutim rezultatima jasno je da Srbija ima dobre rezultate u sektorima obrazovanja i zdravstva, za budući period važno je kreirati mere u oblastima zapošljavanja i stanovanja, i insistirati na njihovoj održivosti, ocenila je Paunović.\nPaunović napominje da je Vlada Republike Srbije posvećena rešavanju problema sa kojima se suočava romska nacionalna manjina, imajuću u vidu da se u vremenu teške ekonomske krize koja je pogodila sve građane, njihov problem postaje sve složeniji. Ona se osvrnula na institucionalno jačanje uspostavljanjem Saveta za unapređenje položaja Roma, kao i funkciju koju ima Nacionalni Savet romske nacionalne manjine za unapređenje položaja Roma.\nPaunović napominje da su u procesu izrade nove Strategije za unapređenje položaja Roma do 2025. godine stvorene Polazne osnove. Ona je naglasila da su Polazne osnove izrađene u širokom konsultativnom procesu sa jedinicama lokalne samouprave u Srbiji, romskim organizacijama civilnog društva, državnim institucijama i organima i nezavisnim telima, kako bi se stekao uvid u sve aspekte sprovođenja politika koje mogu da doprinesu unapređenju položaja Roma u Srbiji i izradile osnove koje mogu da pomognu izradi kvalitetnog dokumenta sa jasno utvrđenim ciljevima, merama i odgovornotima svih učesnika.\nVlada Republike Srbije vodi računa da se za pitanja koje se odnose na pripadnike romske nacionalne manjine osigura učešće Roma kako i planiranju, tako i u implementaciji svih inicijativa, navodi Paunović i zaključuje da tek predstoje brojni izazovi, pre svega kada govorimo o održivosti mehanizama za inkluziju Roma.\nOsman Balić, predsednik, istakao je da će SKRUG – Liga Roma nastaviti pokrenute aktivnosti koje se ogledaju u neophodnosti kreiranja nove Strategije za Rome i Romkinje za period od 2015. do 2025. godine, a koja će biti u funkciji praktičnih i urgentnih mera i politika, pre svega, na lokalnom nivou. Izrada nove Strategije za unapređenje položaja Roma do 2025. ima 10 ciljeva: 1. izrada strategije 2. politička participacija 3. jačanje nacionalnog saveta 4. osnivanje agencije za projekte namenjene Romima 5. stanovanje kroz unapređenje pravnog okvira 6. socijalno preduzetništvo 7. ljudska bezbednost 8. ekonomsko jačanje kroz građevinu, poljoprivredu i zaštitu životne sredine 9. kulturna politika 10. uvođenje kvaliteta ISO 9000 u nevladine organizacije članica Lige. Uz sve dinamičnije promene ekonomsko-političkih odnosa, kako u nacionalnim okvirima tako na planu međunarodne politike potrebno je stvoriti realnu osnovu koja će pratiti procese evropskih integracija, zaključio je Balić.\nNa konferenciji su predstavljeni godišnji rezultati rada Stalne konferencije romskih udruženja građana – Lige Roma sa tematskim odborima, razmenjena iskustava o pregledu stanja romskih politika i napretku Dekade Roma u Srbiji i prioriteti i plan rada javnih institucija u praktičnoj primeni politika usmerenih ka Romima i Romkinja.\nNa konferenciji su učešće uzeli članovi SKRUG-a, predsednik Saveta za uanpređivanje položaja Roma, predstavnici romskih nevladinih oganizacija, romski koordinatori, pedagoški asistenti, zdravstvene medijatorke, predstavnici državnih institucija i organa, međunarodnih organizacija.\nStalna konferencija romskih udruženja građana (SKRUG) – LIGA ROMA zastupa interese romske zajednice u Srbiji poslednjih deset godina, a svom članstvu broji 75 organizacija civilnog društva i preko 400 romskih aktivista, sa ciljem da se osigura kontinuirano praćenje i efektivno sprovođenje utvrđene Strategije za unapređivanje položaja Roma i Akcionog plana za njeno sprovođenje i time unapredi ostvarivanje ciljeva Dekade inkluzije Roma (2005 – 2015).


Avio-kompanije koje obavljaju privatne letove uopšte ne osećaju posledice korona virusa - Telegraf.rs\n21/07/20 | 21:00 ≫ 14:59\nBogataši nastavljaju da putuju kao da se ništa ne dešava\nVreme pandemije korona virusa je i te kako loše uticalo na komercijalne avio kompanije, ali čini se da je pozitivno uticalo na privatne avio kompanije, koje nude mlazne letove za ljude dubokog džepa.\nVidljiv je trend koji još jednom pokazuje da izbijanje pandemije Covid-19 ima ipak značajno različite efekte na Amerikance, a sve u zavisnosti od toga koliku svotu novca imaju na bankovnom računu.\nUprkos izuzetno jakom udaru koji je pandemija imala i na ekonomiju i na avio saobraćaj, privatne avio kompanije poput Surf Air, NetJets i XO Jets iznose izveštaje u kojima se vidi da im je čak 80% letova rezervisano, u odnosu na period pre pandemije.\nA u međuvremenu, potražnja za letovima u okviru standardnih avio kompanija je opala na čak 10% u odnosu na nivo pre pandemije.\nIpak, razlog za povećanje korišćenja usluga mlaznih aviona je jasan. Putnici uglavnom dobijaju ceo avion samo za sebe, te na taj način izbegavaju prenatrpanost na aerodromskim terminalima, ali i u avionskoj kabini, što je potencijalno žarište za širenje mnogih virusa.\n- To je briga za zdravlje ljudi, naveo je predsednik prodaje i marketinga kompanije NetJets, Patrik Galager. - Ljudi se plaše komercijalnog terminala na kome se nalazi još stotinak stranaca. Ne žele da se bave protokolima koji su u tom slučaju obavezujući, izjavio je za LA Times.\nGalager i nadležni u drugim privatnim avio kompanijama smatraju da je razlog povećanja taj što su mnogi putnici, koji su ranije leteli biznis ili prvom klasom u standardnim avio kompanijama, odlučili da na taj način spreče rizik od širenja i zaraze virusom.\nDrugi razlog je, kako se pretpostavlja taj što su mnoge avio kompanije smanjile svoju uslugu ili je čak i ukinule u manjim i gradovima srednje veličine. Zato putnici sa debelim novčanikom rezervišu privatne avione i tako mogu da lete i u gradove manje, ali i srednje veličine u kojima im se nalazi kuća za odmor obično.\nS obzirom na to da je trenutno aktuelna pandemija uticala i na poslovanje, većina letova uz korišćenje privatnih avio kompanija uglavnom je bila korišćena zarad odlaska na odmor.\nNa taj način su najbogatiji Amerikanci uspeli da pronađu način da smanje i rizik i stres koji je nastao usled pandemije, a koja je širom zemlje ubila više od 130.000 ljudi. Pored kupovine privatnih skloništa i odlaska u seoska domaćinstva, mnogi od njih su se odlučili i da zaposle privatne tutore za svoju decu.\nA u međuvremenu, ljudi sa niskim platama se suočavaju sa mnogo većim problemima. Oni se obavezuju da idu na posao i tom prilikom se često suočavaju sa visokim rizikom za zarazu, a istovremeno ako odluče da napuste posao, moraju da nađu način kako da prežive.\nTreba svakako znati da cene putovanja na ovaj način uopšte nisu jeftine.\nTako recimo, ako odlučite da putujete iz Los Anđelesa u Las Vegas, kompanijom United Airlines, povratna karta će vas koštati oko 400 dolara. A ako želite da iznajmite privatni avion, koji od Los Anđelesa do Grada greha može da preveze ukupno 8 putnika, to zadovoljstvo će vas koštati od oko 10.000 dolara.\nPostoji nekoliko načina za korišćenje privatnih mlaznih aviona, ako ih nemate u vlasništvu.\nPored toga što možete jednostavno samo da iznajmite privatni avion, koji će vas prevesti od tačke A do tačke B, imate mogućnost i da iskoristite takozvano delimično vlasništvo nad avionom. U tom slučaju klijent ima obavezu da uplati propisani deo za sve vreme trajanja ugovora, a koji se obično potpisuje na 3 do 5 godina.\nTako na primer neko ko želi da kupi mlazni avion koji košta 20 miliona dolara, za osminu treba da plati 2,5 miliona dolara. Za sve vreme trajanja ovog ugovora on ima mogućnost da pristupi avionu, ali samo određeni broj sati, što sve zavisi u principu od toga koliko je deonica kupio. Takođe se obavezuje i da plati nadoknadu za upravljanje, kao i satnicu koja je vezana za platu pilota, zatim i troškove goriva i osiguranje, ali i ostale propisane troškove. Nakon isteka ugovora, taj klijent dobija i osminu preostale vrednosti aviona, ako je toliko platio.\nPostoji još i opcija koja podrazumeva program za članstvo, u okviru koga se plaća nadoknada za ograničen broj sati za korišćenje aviona, a u cenu su uključene usluge pilota i stjuardesa. Primera radi, kompanija sa sedištem u Masačusetsu ima ovaj program koji iznosi 137.000 dolara, u okviru koga kliijent dobija 25 sati leta. Ako se odluči za avion sa većom kabinom, koji ima i bežični pristup internetu, za 25 sati leta će platiti 196.000 dolara.\nUsluge privatnih avionskih operatera su koristili mnogi Amerikanci koji su želeli da putuju u inostranstvo, ali i studenti koji su van svoje zemlje studirali. Samim tim što su mnoge komercijalne avio kompanije otkazale svoje letove, oni su bili prinuđeni da koriste ove usluge.\nZapravo je svaka od privatnih avio kompanija videla neverovatan porast tražnje, a kako se pretpostavlja razlog tome treba tražiti i u činjenici da su manji avioni mnogo bezbedniji sa aspekta trenutno aktuelne pandemije.\nSve to je objasnio Galager rekavši: Vrhunski luksuz je duševni mir! Ljudi na tržištu privatnog vazduhoplovstva to odlično razumeju.\nKupanje u jezeru uz nebo koje "gori": Ovaj prizor iz Finske odmara dušu i telo\nAeroflot prekinuo konekciju sa Zagrebom, nema letova do naredne godine\nVelika Britanija na "crvenoj" listi Izraela od 23. oktobra\nBogataši zbog korona virusa kupuju ostrva i ne pitaju za cenu: Milioni za privatni raj\nNovinar zaglavljen u zemlji u kojoj tvrde da nema korone: "Isprva nisam verovao, ali..."\n22. jul 2020 | 12:33\nNaravno da ne osecaju, to su privatni charter letovi po grupama, onaj ko ima sebi da priusti tu royal varijantu on ce imati i bez krize i sa krizom.


Nastavlja se ispitivanje druge ruske vakcine na dobrovoljcima starijim od 60 godina - Sputnjik Srbija\n17:19 16 Januar 2021\nNastavlja se ispitivanje druge ruske vakcine na dobrovoljcima starijim od 60 godina\n18:37 29.11.2020 (osveženo 18:41 29.11.2020) Preuzmite kraći link\nOko 50 dobrovoljaca starijih od 60 godina u Rusiji već je vakcinisano vakcinom protiv novog virusa korona koju je razvio Državni naučni centar za virusologiju i biotehnologiju „Vektor“ Rospotrebnadzora u okviru postregistracionih ispitivanja, saopštio je direktor centra Rinat Maksjutov.\n„Postregistraciona ispitivanja na 150 dobrovoljaca starijih od 60 godina započeta su u naučnom gradu Koljcovo u Novosibirskoj oblasti. To je, verovatno, najvažniji deo ispitivanja, jer ga sprovodimo na ciljnoj populaciji starijoj od 60 godina, kojoj je ova vakcina prvenstveno potrebna... Ova ispitivanja trenutno su u toku, već je vakcinisano 50 dobrovoljaca starijih od 60 godina. Ispitivanja se nastavljaju“, rekao je Maksjutov na onlajn festivalu „Sajens bar hoping“.\nDirektor Centra precizirao je da je vakcina bezbedna za starije osobe, ljude sa alergijom i sa hroničnim bolestima.\nPrema njegovim rečima „reaktogena osnova vakcine omogućava da se ovaj preparat smatra najperspektivnijim za naknadne revakcinacije kako onih koji su preležali kovid 19, tako i onih koji su primali druge vakcine“.\nOn je istakao da nije neophodno da se svi koji su preležali kovid 19 vakcinišu protiv novog virusa korona i da sve zavisi od nivoa imuniteta koji se kod čoveka formirao.\n„Sama stopa opadanja (imuniteta) je individualna, stoga, mislim da je pogrešno govoriti da će svima koji su preboleli kovid jednog dana biti potrebna vakcinacija. Postoje slučajevi kada se nakon bolesti formira imunitet, kada mi posle šest meseci konstatujemo da nema značajnih promena. Postoji određena uverenost da će to biti imunitet koji se formirao na dugi niz godina“, objasnio je on.\nKlinička ispitivanja na deci\nMaksjutov je istakao da bi naučni centar „Vektor“ u decembru ove godine mogao da sprovede ispitivanja vakcine na deci uzrasta 14-17 godina.\nKlinička ispitivanja na deci sprovodiće se u šest faza sa smanjivanjem uzrasta, dodao je on.\n„Prva klinička ispitivanja (vakcine sprovodiće se na deci) između 14 i 17 godina. Ako budu uspešna, preći će se na sledeći uzrast – naniže. I tako će biti sprovedeno šest kliničkih ispitivanja, dok ne dođemo do novorođenčadi starosti do 6 meseci“, precizirao je Maksjutov.\nRazličite proizvodne platforme\nOn je dodao da tri ruske vakcine protiv virusa korona koriste različite proizvodne platforme.\n„Tri kompanije koje razvijaju vakcine u Rusiji koriste fundamentalno različite tehnološke platforme, uzimajući u obzir stečeno iskustvo, koje je formirano podacima visoke klase, timova za razvoj vakcina protiv drugih zaraznih bolesti... Sve ove vakcine koriste različite proizvodne plaforme, koje praktično nisu konkurencija jedna drugoj“, konstatovao je Maksjutov.\nKomentarišući cenu ruskih vakcina protiv virusa korona, Maksjutov je objasnio da će cena vakcina „Sputnjik V“ i „Epivakkorona“ biti praktično ista.\nMaksjutov je saopštio da će vakcina „EpiVakKorona“ biti uvedena u civilni promet nakon 7-8. decembra.\n„Prvu seriju preparata koji će ući u civilni promet testiraće Ministarstvo zdravlja, najranije 7-8. decembra. Trenutno, nakon registracije vakcine 13. oktobra, već smo proizveli 35 hiljada doza vakcine, do kraja godine biće proizvedeno ukupno 50 hiljada doza, od kojih je oko pet hiljada doza otišlo na postregistraciona klinička ispitivanja, a ostatak će biti uveden u civilni promet. Očekujemo da u decembru uđe u civilni promet“, precizirao je on.\nU oktobru je predsednik Rusije Vladimir Putin objavio o registraciji druge ruske vakcine protiv virusa korona, koju je razvio Državni Naučni centar „Vektor“, a koja je nazvana „EpiVakKorona“. Ministarstvo zdravlja Rusije izdalo je 18. novembra dozvolu centru „Vektor“ za sprovođenje postregistracionih ispitivanja vakcine „EpiVakKorona“.\n17:18 Čović otkrio zašto najveći srpski talenat nije došao u Zvezdu


Izvor: Vostok.rs, 27.Feb.2021, 10:22\nMinistar spoljnih poslova Sergej Lavrov kritikovao je SAD zbog toga što je američka vojska o predstojećem napadu na Siriju upozorila Rusiju svega četiri ili pet minuta ranije.\n„Naše vojnike su upozorili četiri ili pet minuta pre napada. Naravno, čak i ako govorimo o sprečavanju slučajnih sukoba između snaga dve zemlje, kao što je uobičajeno u odnosima ruskih i američkih vojnika, nema nikakve koristi od takve vrste upozorenja kada se napad već izvodi“, rekao je Lavrov. On je podsetio da SAD nezakonito borave na teritoriji Sirije, kršeći sve norme međunarodnog prava, uključujući rezoluciju Saveta bezbednosti UN o rešavanju sirijske krize. Lavrov je dodao da, prema nekim informacijama, SAD ne nameravaju da odu iz Sirije, ali Moskva namerava da razjasni to pitanje sa Vašingtonom. „U poslednje vreme čujemo različite informacije iz različitih izvora. Trenutno ne možemo da ih potvrdimo, želimo direktno da pitamo Amerikance - navodno oni će doneti odluku da nikad ne napuste Siriju, pa čak i da unište tu zemlju“, rekao je šef ruske diplomatije. On je precizirao da je za Rusiju veoma važno da razume kako će SAD formirati svoju stratešku politiku na terenu, i u regionu i uopšte.\nBaku tvrdi da se dogovor ne poštuje..Azerbejdžan je optužio Jermeniju za nezakonito razmeštanje oružanih snaga na teritoriji Nagorno-Karabaha, čime se krši trilateralni sporazum o Karabahu...- Vojnike Oružanih snaga Jermenije šalju na službu na međunarodno priznate teritorije Azerbejdžana,...


I razum i osećajnost – Ko su žene u ekološkom pokretu u Srbiji - Centar za ženske studije\nI razum i osećajnost – Ko su žene u ekološkom pokretu u Srbiji\nZaštita životne sredine je, nakon dugog stajanja na marginama politika, za samo nekoliko godina postala inspiracija za aktivizam i borbu za ono što se percipira kao jedino što nam je preostalo vredno borbe. Nakon skoro dve decenije jedva primetnih sizifovskih proboja u javnu sferu i naizmeničnog odustajanja, borba za čist vazduh, vodu, šume i zemlju konačno se razbuktala u selima i gradovima, i postala crvena linija na kojoj se glasno kaže – ne može. Protesti, blokade, građanska neposlušnost i direktna akcija, narodni zborovi i proglasi šire se nezaustavljivo Srbijom i regionom.\nŽivimo na području na kojem su poverenje i međusobno poštovanje nasušna potreba, čija se nestašica može meriti sa nedostatkom zdrave životne sredine. Politička kultura je takva da dijalog i solidarnost u svim sferama biva zgažen pred individualnim interesom. Vlasti na ovim prostorima to dugo pothranjuju i kapitalizuju na takvim modelima dominacije i diskriminacije. Moćna strana investitora, zagađivača, kompanija i otuđenih institucija ima skoro sve resurse i mehanizme u svojim rukama, a nama često ostaje samo naš aktivizam i priznanje da smo baš mi nešto doprineli. U ekološkim borbama koje su teške i iscrpljujuće, a pobede uvek delimične, ima vrlo malo prostora za slavodobitno busanje u junačke grudi, i tu se, nažalost ili na sreću, otvara prostor za rad mnogih žena koje svojom istrajnošću održavaju i najslabija svetla u planinama, rekama, gradovima.\nTamo gde ima uspeha, lako se sklizne u kulturu nadmetanja, a nepoverenje preuzima primat. Ono čemu smo u inicijativi Pravo na vodu svedočili, kao neko ko je često bio u prvim redovima različitih akcija za životnu sredinu, jeste da su ove prepreke najčešće prevazilazile žene u lokalnim inicijativama i organizacijama, vraćajući fokus na temu i ljude za sto, isticale cilj oko kojeg smo se svi okupili umesto liderstva, pravile mostove, mirile, razumevale i osećale. Iz tog razloga smo 2020. i osnovale Mrežu žena za životnu sredinu i prirodu. Usudila bih se da kažem da bi u najmanju ruku ova borba mnogo drugačije izgledala da nije svih njih. Kao pohvalu i u slavu svim ekološkim i drugim aktivistkinjama, želim da istaknem konkretne primere i njihov rad, iako ih ima mnogo, mnogo više i tek će ih biti. Želim nam svima pred ovaj Osmi mart još šira savezništva koja će u krajnjem rezultovati širokoj sistemskoj i vrednosnoj promeni kojoj svi težimo.\nA sve je prvo promenila borba protiv malih hidroelektrana. Slike postojanih staroplaninskih žena koje drže blokadu puta u selu Topli Do više od 100 dana, kao i one hrabrih žena u Kruščici koje su istrpele političke pritiske i policijsko nasilje, obišle su region i svet. Na protestima žene su katkad imale svoj glas, međutim medijska slika bila je takva da su u prvim naslovima gotovo po pravilu bile muške kolege. Aktivistkinje su istraživale, pisale dopise, žalbe, primedbe, obraćale se institucijama, organizovale akcije i proteste, pripremale hranu, razgovarale sa okruženjem, pozivale na akcije, praktično bile oslonac svih aktivnosti. Jedna od njih, Minja Nikolić iz Temske, danas je odbornica u Skupštini Grada Pirota gde je nastavila svoju, sada institucionalnu borbu. Tu su i srčane sestre Milica i Marica Stamenković, Nensila Radojković, koje su i figurativno i doslovno gasile požare po planini, pa Andrijana Spasov i Milica Marušić, bez čijeg zalaganja – jednako na terenu i u pisanoj reči – borba sa Stare planine ne bi odjeknula toliko daleko koliko jeste.\nIako mnogi misle da je gotova, borba protiv mini hidroelektrana na važnim rekama je i dalje u toku. Ona je primer kako je teško doći do željenog, finalnog rezultata. I pored zabrane gradnje u zaštićenim područjima, i činjenice da je nekoliko lokalnih samouprava izglasalo brisanje ovih projekata iz prostornih planova, mašine i dalje trpaju reke u cevi. U velikom broju slučajeva na čelu ovih anti MHE borbi su upravo žene. U regionu Kraljeva planirana je izgradnja pedeset i dve mini hidroelektrane od kojih je deset već izgrađeno sa devastirajućim posledicama. Bojana Minović iz organizacije Sačuvajmo planinske reke Kraljeva, zatim Anđela Krstić i Anica Božić iz inicijative Spasimo Studenicu, jedne su od najzaslužnijih za to što se od kraljevačkih reka nije odustalo, a svoju borbu često sprovode kroz umetnost – muziku, murale, predstave. Već godinama unazad Nataša Milivojević iz Ekološkog udruženja Rzav ne posustaje u borbi za očuvanje reka. Ona je i autorka mnogih inicijativa za moratorijum na MHE u lokalnim samoupravama i velika zaštitnica i iskrena ljubiteljka prirode. Kada mnogi danas proslavljeni borci nisu ni znali za MHE, jedna doktorka iz Jošaničke Banje je svoju plemenitost i saosećajnost proširila i na reke: Jelena Drmanac se borila i nastavlja da se bori u nezavidnom položaju pritisaka malog mesta.\nVremenom su iskoračile i liderke nekih od inicijativa kao što je Dragana Arsić iz pokreta Odbranimo šume Fruške Gore koja je povela inicijativu protiv devastacije i privatizacije ovog nacionalnog parka. Kao malo koji ekološki aktivista pre nje, Dragana je pretrpela medijske napade i kampanju od struktura bliskim vlastima, a nedavno je zajedno sa svojim kolegama iz organizacije Fruškać dobila i krivičnu prijavu od strane investitora. Ipak, ona zaista istrajava, ne samo u svojoj borbi, već je često podrška i oslonac drugima.\nOno što se je poslednjih par meseci izraslo u najmasovniju ekološku inicijativu jeste borba protiv rudnika litijuma koji su planirani širom Srbije a koji će neizbežno pretvoriti prostor na kojem sada ljudi žive u deponiju rudarskog otpada i toksičnih hemikalija. Postoji niz organizacija i inicijativa koje se bave ovom temom, od kojih se izdvojila grupa pod nazivom Savez ekoloških organizacija Srbije – Znamo da ne damo. Marijana Trbović Petković iz Ne damo Jadar, Marica Živanović Poljo iz nEKO brine za Levač, Ivana, Lana i Tamara iz Eko brigade Jagodina, i Milena Orubović Đukić iz inicijative Za čist Kosjerić neke su od stubova ovog saveza, u borbi protiv najvećih svetskih rudarskih kompanija. U organizaciji Zaštitimo Jadar i Rađevinu vrlo je aktivna i Marija Alimpić. „Narode moj ujedinite se“ poruka je pesnikinje Liljane Bralović iz inicijative Suvoborska greda a u praksi je i pokazala tako što je ove godine zajedno sa svojim saborcima plivala za časni krst i solidarno – svi su pobedili. SEOS je zaista ujedinio narod i u aktivizmu podigao lestvicu: zajedno za drugim organizacijama inicirao je blokade važnih saobraćajnica koje su trajale nedeljama, a rezultovale izmenama Zakona o referendumu i narodnoj inicijativi, zaustavljanju novog Zakona o ekosproprijaciji kao i odbacivanju Prostornog plana područja posebne namene za projekat Jadar, čime je, nadamo se, zaustavljen rudnik litijuma na ovom području.\nVažno je pomenuti niz lokalnih ekoloških inicijativa i pokreta u razvoju koje vode upravo žene. Vrnjačko ekološko društvo, u kome su Vedro Tatjana Radić Milutinović i Dejana Trifunović, protestvovalo je nedeljama i uzvikivalo parolu “vodu narodu!”, zbog presušivanja i privatizacije izvora lekovite vode u Vrnjačkoj banji a koja je u javnosti percipirana kao dobar primer turizma. Ana Džakić iz organizacije Bela čaplja, nakon pobede na Revi, inicirala je i formalnu zaštitu ovog područja i trenutno traga za podrškom za razvoj Dunavskog parka na levoj obali Dunava. Ekomar iz Kragujevca, na čelu sa Marijom Simić Savić i Ivanom Mladenović Sofronijević, sačuvao je jezero Bubanj od urbanizacije a sada štite sva vodna dobra u ovom gradu. Teodora Gavran iz organizacije Belorepan podigla je prašinu otkopavajući otpad u malom mestu Perlez ukazujući na zagađenje iz fabrike za preradu plastike, koja je nakon akcije zatvorena. U Novom Sadu aktivan je Ekološki front Novi Sad i Slađana Ljubičić i Marijana Mutavčeva, OSNA i Vesna Jakovljević i Sveti Dunav i Danela Stojanović. Oni se trenutno bore protiv tzv. “Novog Sada na vodi”, kao i niza štetnih projekata u ovom gradu. UG Kotež i advokatica Danijela Nestorović bore se protiv divljih deponija a za konačno rešavanje problema otpadnih voda u ovom naselju.\nŽene u oblasti zaštite prirode u različitim inicijativama su brojne, ali mi je važno da istaknem doprinos Društva za zaštitu i proučavanje ptica Srbije, kako zbog njihovog rada u ovoj oblasti, tako i zbog nesebične pomoći drugima sa svojim podacima i znanjem. Sandra Jovanović, Marijana Demajo, Nataša Jančić i mnoge druge organizuju akcije posmatranja i brojanja ptica, bore se protiv krivolova i edukuju nas o važnosti očuvanja biodiverziteta.\nSvi svedočimo nebrojenim divljim deponijama i neodgovornim upravljanjem otpadom. Dve žene heroine menjaju stvari u toj oblasti. Dragana Katić iz organizacije Trash Hero Srbija, naoružana megafonom i rukavicama, organizuje volonterske akcije čišćenja i pomaže drugima da to isto urade. Stručnu pomoć daje Kristina Cvejanov, konsultantkinja za upravljanje otpadom,, mada se ne može reći da propušta i proteste.\nŽene koje su se ovoj borbi pridružile kao istaknute u različitim profesijama dale su takođe nemerljiv doprinos. Profesorke Dragana Đorđević, Biljana Stojković i Ljiljana Tomović, arhitektica Sonja Pavlović i urbanistkinja Ljuba Slavković radile su stručne analize i dale su neprocenjivo znanje. Iskoračile su iz svojih slušaonica i katedri, projektantskih biroa i kancelarija i često govorile na protestima i blokadama, prisustvovale javnim raspravama i uvidima, podržavajući aktivizam i potvrđujući da je borba utemeljena u naučnim činjenicama i podacima.\nUmetnost uvek treba da bude društveno angažovana i da bude rame uz rame sa aktivizmom, a na ekološkim protestima se od početka mogla čuti pesma Snežane Jandrlić. Gest Svetlane Cece Bojković koja je prošlog leta stala pred šleper građevinskog šuta koji se zaputio na divlju deponiju na području Bare Reva promenio je sve. Nakon nekoliko dana neprestanih blokada lokalnih inicijativa sa beogradske leve obale Dunava, snimak hrabre glumice je obišao Srbiju a reakcija vlasti nije izostala. Kamioni su prestali da dolaze a obećano je da će deponija biti izmeštena. Zavod za zaštitu prirode dao je preporuku da se izvrše neophodne analize i da se ovaj prostor zaštiti. Nakon Reve, glumice kao što su Anita Mančić, Jelena Stupljanin, Vesna Čipčić podržale su različite ekološke inicijative i kampanje. Holivudska glumica Bojana Novaković otišla je korak dalje i inicirala kampanju Marš sa Drine, bez koje je teško zamisliti vidljivost rudarskih problema kakva postoji danas.\nNa kraju, ali jednako važne, ne mogu da ne pomenem i one koje svakoga dana svom snagom guraju napred našu inicijativu Pravo na vodu, Anđelu, Saru, Iskru, Katarinu, Aleksandru, Janu i Teodoru, kao i nezaobilaznu saborkinju, inspiraciju i oslonac Ivu Marković uz koju radim i živim za ekološku pravdu u Srbiji. Borba protiv zagađenja, privatizacije i preterane eksploatacije vodnih dobara, često ide rame uz rame sa podrškom drugim organizacijama i inicijativama. Najponosnije smo na ujedinjavanje preko 70 organizacija i inicijativa na aprilskom ekološkom ustanku, prvom takve vrste, gde smo u jednom demokratskom i transparentnom procesu zajedno napisali i usvojili ekološke zahteve.\nIma još puno žena koje “pomeraju brda” da bi spašavale reke i šume, a koje ne mogu sve stati u ovaj tekst. One pored aktivizma najčešće imaju dnevne poslove, porodice, egzistencijalne probleme i pored svega toga istrajavaju. Prema njima osećam ogromnu zahvalnost, ne samo spram rezultata njihove borbe koje retko prisvajaju, već i zahvalnost zbog pozitivnog efekta koji ostavljaju na način borbe i na druge žene, inspirišući ih da se uključe i ohrabrujući ih da budu glasnije.\nUvidevši potrebu da se žene povežu i podele svoje jedinstveno iskustvo ali i izazove, u septembru 2020. godine inicirali smo udruživanje i saborstvo žena u ekološkom pokretu iz cele Srbije. Ona je inicijalno bila predviđena za povezivanje žena koje se bore za reke, međutim već na prvom sastanku uvideli smo potrebu da uključimo i sve one sjajne žene koje se bave šumama, vazduhom, otpadom, zemljištem. Na prvom sastanku nas je bilo petnaestak, na drugom preko dvadeset, a već sledećeg Osmog marta, proglas žena za životnu sredinu “Ne trebaju ruže, neka cveta pobuna” podržalo je preko sto žena a na društvenim mrežama došao je do preko pola miliona naloga za dan. Ova mreža nastaviće da okuplja aktivistkinje, radi na njihovom samopouzdanju i jačanju, ali i da plete niti solidarnosti, jer nam je ona potrebna pre svega.\nEkološki pokret promenio je društvo u Srbiji. Budimo deo promene i neka se i glas žena čuje, a naše iskustvo doprinese boljem društvu. Naša priča je o brizi, bezbednosti i budućnosti zajednica, podjednako o razumu nauke i osećajnosti za ugrožene. Udružimo se, izborimo se za svoje mesto pod suncem ili smogom, mi smo te koje smo čekale.\nAutorka teksta je Žaklina Živković, politikološkinja i aktivistkinja inicijative Pravo na vodu


RTCG - Radio Televizija Crne Gore - Nacionalni javni servis :: Društvo :: Isplata premije proizvođačima mlijeka\n03. 03. 2021. 13:37 >> 13:38 0\nU okviru donešenih mjera podrške poljoprivredi koje su predstavljene krajem godine, danas će u Nikšiću biti isplaćene subvencije za otkup mlijeka, za januar, u iznosu od 20.627 eura.\n“U skladu sa spiskom farmera dostavljenim od registrovanih mljekara izvršena je uplata subvencije za proizvodnju mlijeka koju će mljekare uplatiti kooperantima, shodno isporučenim količinama. Pomenutim mjerama Opština će proizvođačima mlijeka iz našeg grada subvencionirati iznos od tri centra po litru mlijeka. Uvjereni smo da će ovo izdvajanje dodatno stimulisati proizvođače mlijeka da unaprijede proizvodnju”, saopšteno je iz Opštine Nikšić.\nIz nadležnog Sekretarijata podsjećaju da je krajem godine donešen paket mjera podrške poljoprivredi od 636.500 eura, a odnosi se na podršku u sektoru proizvodnje mlijeka, zatim subvencioniranje premija osiguranja i subvencioniranje za obradive površine.\n“Takođe, mjerama podrške obuhvaćeni su i vlasnici poljoprivrednog zemljišta koji, će biti oslobođeni obaveze plaćanja poreza u iznosu od 330.000 eura”, poručuju iz nikšićke Opštine.


Ministarstvo poljoprivrede, šumarstva i vodoprivrede Republike Srpske dalo je negativno mišljenje na Odluku o uslovima za registraciju i obavezama izvoznika voća i povrća u Rusku Federaciju a koju je pripremilo Ministarstvo spoljne trgovine i ekonomskih odnosa BiH, tačnije Uprava BiH za zaštitu bilja.\nOdluku kojom se unapređuje ova oblast je odbačena, jer u ministarstvu smatraju kako se nadležnosti entitetskih institucija ne mogu određivati odlukama Savjeta ministara BiH jer je oblast poljoprivrede Ustavom definisana kao nadležnost entiteta.\nOni predlažu da ministarstva entiteta donesu odgovarajuću uredbu kojom bi se poboljšali uslovi u vezi izvoza voća i povrća i preduprijedili slucajevi reeksporta.\nAleksandar Macanović, portparol ministarstva poljoprivrede, vodoprivrede i šumarstva RS Aleksandar Macanović rekao je da član 6. Zakona o spoljnotrgovinskoj politici BiH ne propisuje da se odlukom definišu nadležnosti i obaveze institucija RS, u ovom slučaju konkretno inspektorata, sanitarne inspekcije i ministarstva entiteta.\nOsim toga, dodaje Macanović, iz Ruske Federacije nije stigao nikakav dopis da bi se ovom eventualnom odlukom deblokirao izvoz jabuka iz BiH u tu zemlju, kao što se navodi u nekim medijskim izvještajima i u kojima se optužuje nadležno ministarstvo iz RS kao prepreka za to.\n"To nije tačno", tvrdi Macanović, a prenose Nezavisne.\nPodsjetimo, od 22. januara na snazi je zabrana Ruske Federacije o izvozu jabuka iz BiH u ovu zemlju.\n101 glasova 76%


Analiza Manćinija: Aleksu trebalo 7 godina za ''remek delo''! | BN\nAnaliza Manćinija: Aleksu trebalo 7 godina za ''remek delo''!\nTrener Intera, koji je na udaru kritika zbog toga što ekipa igra još gore nego kod njegovog prethodnika, tvrdi da današnji treneri nemaju vremena da naprave svoje "remek delo".\nFudbal 25.03.2015 | 14:00\nAleksu Fergusonu bilo je potrebno sedam godina da napravi svoje "remek delo" u Mančester junajtedu.\nOvo je bio odgovor Roberta Manćinija, trenera Intera na udaru javnosti, u trenutku kada su novinari tražili obrazloženje za očajne igre "nerazura" pod njegovim vođstvom. Manćini se vratio na "Meacu" jesenas, zamenivši neubedljivog Valtera Macarija, ali se ispostavilo da je ekipa beležila bolje rezultate pod smenjenim trenerom.\nZbog toga, u Italiji već govore o tome da nekada vanserijski fudbaler neće voditi ekipu narednog leta, kada počnu pripreme za sezonu 2015/16, u kojoj se na "Meaci" ponovo neće igrati Liga šampiona, a možda ni Liga Evrope.\nManćini, koji je osvajao titule u Italiji, sa Interom, a potom i Engleskoj, sa Mančester sitijem, tvrdi da ni on, a ni ostali treneri, danas ne mogu da dožive Fergusonovu sudbinu, kojem je slavni klub šest i po godina tolerisao osrednje rezultate, da bi potom došli prvi trofeji, a onda i mnoštvo trofeja, 13 titula Premijer lige i dve titule prvaka Evrope.\nU trenutku kada je Inter doživeo eliminaciju u Ligi Evrope od Volfsburga, a to je bio jedini način da se tim domogne Lige šampiona, Manćiniju je ostalo da proba da sastav koji vodi popne do šestog mesta koje vodi u Ligu Evrope. Trenutno je deseti...\n"Kada sam dolazio, znao sam da će biti teško, ali nisam imao predstavu da će biti ovako teško", rekao je Manćini za "Tutosport".\n"Ako me pitate za 'moj prvi Inter', tada sam imao kompletan sastav. Ovo danas je drugačije", istakao je trener, koji je Interu doneo tri titule u nizu, iako je jedna "skinuta" zbog "Kalčopoli" skandala (u sezoni 2004/05 titula nije dodeljena nikome).\n"Ferguson je radio sedam godina da bi stvorio svoje 'remek delo' u Mančesteru. Interu možda nije potrebno sedam, ali Interu jeste potrebno vreme i strpljenje. Bilo je tu i dobrih igara (Inter je zabeležio samo pet pobeda sa Manćinijem, od novembra, prim. aut), bilo je i važnih pobeda, ali u poslednje vreme toga nema, pobede ne dolaze, tako da je u prvi plan isplivala naša standardna tendencija da stvari posmatramo negativno", istakao je.\n"Ja nisam mađioničar. Moramo da radimo naporno, a u Italiji svi sve hoće odmah i sada. Bilo kako bilo, moramo da krenemo od početka, od table za crtanje", aludirao je Manćini da mu je neophodno da počne sezonu sa Interom, ali, da li će biti tako - videćemo...\nUostalom, Italijani pišu da bi na "Meaci" mogao da ga zameni upravo prijatelj, nekadašnji saigrač, i prvi asistent iz zajedničkih dana u Interu, sada trener Sampdorije Siniša Mihajlović.\n"Krivo mi je što se Inter popravio u međuvremenu, ali nisu došli rezultati. Iako je tako, ne osećam da sam trener koji je u problemu", poručio je Manćini.\nPodsetimo, Ferguson je prema sopstvenom priznanju 1986. godine preuzeo "grupu pijanaca" na "Old Trafordu", bio je u zoni ispadanja dugo, navijači su tražili njegovu smenu i tokom naredne tri sezone, pevale su mu se "good bye" pesmice, a onda je 1990. godine osvojen FA Kup, sezonu kasnije Kup pobednika Kupova, potom Superkup Evrope protiv Crvene zvezde, a 1993. godine osvojena je i titula prvaka Engleske, prva posle 26 godina.


Australijska vlada počinje mikročipovanje novca, šta to znači za ostali deo sveta.. | Web-Tribune.com\nHome / TEMA DANA / Australijska vlada počinje mikročipovanje novca, šta to znači za ostali deo sveta..\nAustralijska vlada počinje mikročipovanje novca, šta to znači za ostali deo sveta..\n13. jula 2017.\tTEMA DANA Leave a comment\nAustralijska vlada je najavila planove da mikročipuje novac, kako bi sa tačnom preciznošću “pratila“ cirkulaciju gotovog novca.\nOvaj Orvelov potez će početi sa novčanicama od 100 i 50 dolara, u koje će biti ugrađeni visoko tehnološki nano čipovi, kako bi mogle biti praćene.\nSmallcaps.com.au izveštava: Sa oko 300 miliona novčanica od 100 dolara u opticaju, sprovođenje takvog zadatka se čini gotovo nemogućim da se izvede uspešno, uz gubljenje vremena i novca poreskih obveznika.\nNaročito u vreme kada su dugovanja Australije na najvišim nivoima ikada.\nIpak, Majkl Endrju, čovek kog je Savezna vlada imenovala da predvodi “Operativni tim sive ekonomije“ krajem 2016. godine, veruje da je praćenje novčanica najbolje rešenje za sprečavanje neželjenih transakcija i izbegavanje plaćanja poreza.\nKako prenosti “The Treasury,“ siva ekonomija:\n“… se odnosi na ljude koji posluju u potpunosti izvan poreskog i regulatornog sistema, ili koji su poznati vlastima, ali ne prijavljuju pravilno svoje poreske obaveze.“\nTo zvuči dobro dok ne nastavimo da čitamo kako bismo saznali ko su zapravo ti ljudi na koje cilja agencija, i kako misle da je za to kriva novčanica od 100 dolara.\nGospodin Endrju tvrdi da bi novčanicu od 100 dolara trebalo pratiti nanotehnologijom zbog:\nAustralijskih penzionera koji čuvaju svoj novac ispod svojih kreveta kako bi izbegli provere imovine.\nKineskih građana koji nose australijske novčanice od 100 dolara nazad u Kinu, jer im navodno više veruju od međunarodno superiornog juana.\nOva vlada koja je stvorila Operativni tim za crnu ekonomju, želi da poverujemo da baka čuva stotine hiljada dolara ispod svog dušeka u tomovima od 100 dolara.\nMožda ti penzioneri, čak i ako tako čuvaju novac (što samo po sebi nije nezakonito), to rade zato što savezna vlada sa novcem poreskih obveznika zapošljava ljude kao što je gospodin Endrju da razrade načine na koji se javnost može nadgledati i pratiti.\nŠto se tiče kineskih građana, postoji ograničenje od 10.000 dolara za iznošenje gotovine iz zemje, tako da sumnjamo da to ikakav razlog za zabrinutost.\nAli, da li je sve ovo deo većeg plana?\nPozivi da se glavna valuta ukloni iz opticaja\nAustralijska vlada je ranije pokrenula ideju da se novčanica od 100 dolara ukloni iz opticaja, ponovo ističući potrebu da se slomi siva ekonomija.\nOvo je došlo ubrzo nakon što je globalna Investiciona banka UBS preporučila da Australija ukloni svoje najveće novčanice iz opticaja.\nOvo nije lokalni fenomen u smislu zahteva za uklanjanje novčanica iz opticaja.\nVideli smo poteze u Evropi gde su novčanice od 500 evra označene kao “Bin Ladenova novčanica“ koju vole kriminalci i uklanjanje iz opticaja.\nU SAD, jedan od glavnih stvaralaca globalne finansijske krize 2008. godine, Lari Samers, pozvao je na uklanjanje novčanica od 100 i 50 dolara, ponovo demonizujući njihovu upotrebu u ilegalnim aktivnostima.\nIndija je preko noći uklonila iz opticaja svoje novčanice od 500 i 1.000 rupija, što je dovelo do redova na bankomatima širom zemlje, jer su ljudi očajnički pokušavali da zamene ove novčanice.\nImajte na umu da je indijska vlada tvrdila da je ova odluka bila napor da se zatvori ekonomija neoporezivih gotovinskih transakcija, što omogućava korupciju, finansiranje terorističkih grupa i održavanje falsifikata u opticaju.\nDa napomenemo, 500 rupija u australijskim dolarima vredi 10,20 dolara, a 1.000 rupja je 20,40 dolara. Sumnjamo da se bilo kakav terorizam finansira tom vrstom novca, već više zvuči kao da vlada traži više kontrole nad oporezivanjem svojih građana.\nIako neki ljudi taj korak u globalno bezgotovinsko društvo vide kao neizbežan, drugi tvrde da je to deo globalnog “rata na gotovinu“ i slobodu, jer vlade širom sveta pokušavaju da stegnu omču oko građana.\nZauzvrat, mnogi su ovo videli kao korak ka rastućem tržištu kripto valute gde nema centralizovane kontrole i ljudi mogu da iskuse slobodu sa svojim teško zarađenim novcem umesto da ih oporezuju do besvesti.\nZbog toga smo nedavno videli uspone u kripto valutama kao što su Bitkoin i Ethereum.\nLjudi traže načine da pobegnu od kandži alavih vlada.\nRat na gotovinu = Rat na slobodu\nOsim toga, australijska poreska kancelarija je ove sedmice izjavila da će odrediti potraživanja za troškove rada.\nVelike korporacije zarađuju milijarde dolara a ne plaćaju porez? Ne britine, vi ste sigurni, australijska poreska kancelarija nije zainteresovana da vas slomi.\nPokušavate da zatražite one poslovne cipele od 160 dolara koje ste kupili ove godine? Onda se pazite, vi ste na meti!\nLjudi imaju pravo da traže ono što zakonski mogu, kako bi smanjili svoj oporezivi prihod. Međutim, sa novcem koji se može pratiti i sa diktatorskim promenama u zakonu, ljudi će uskoro oktriti da nisu u mogućnosti da izbegnu opterećenje prekomernog oporezivanja od strane vlade.\nIronija je u tome što se prihodi od poreza ljudi koriste za dalje stezanje obruča oko njih kreiranjem i finansiranjem agencija kao što je Operativni tim za sivu ekonomiju.\nVlade više ne rade za ljude\nPostoje jasni znaci da je javnosti dosta toga da vlada troši njihov novac od poreza na stvari koje im trebaju.\nTo uključuje sada više od 15 milijardi dolara australijskog novca od poreskih obveznika koji se troši za vođenje nepotrebnih ratova u inostranstvu.\nNovac se troši na prijatelje političara tako da oni mogu profitirati, bilo kroz vojno-industrijski kompleks ili korporacije koje izbegavaju plaćanje poreza.\nObratite pažnju na to kako se ne preduzimaju mere da se stegne obruč ooko trošenje ovih milijardi dolara, ali vlada želi da zna sve o nekoliko stotina dolara koje potroši običan građanin.\nOvo je jedan od razloga zbog kojih sve više ljudi širom sveta oseća nezadovoljstvo zbog dela svojih vlada i političkih sistema. Ljudi više ne osećaju da ih sistem zastupa ili da radi za njih.\nTo je naglašeno sa usponom Donalda Trampa u SAD, koji se u velikoj meri posmatra kao figura koja je protiv establišmenta, i glasanju Britanije da napusti Evropsku uniju.\nPrevious Ančić otkriva sa kakvim mukama se Đoković suočavao tokom Vimbldona: Novak je jedva držao reket!\nNext OTIŠLI SU NA LETOVANJE U GRČKU SA AGENCIJOM I PRESELO IM: Kada su stigli u apartman, dočekao ih je šok, a to je bio samo početak muka i problema!


Tanjug 24. jula 2021. 16:59\nBANJALUKA – Predsednica Republike Srpske Željka Cvijanović izjavila je danas da odlazećem visokom predstavniku u BiH Valantinu Incku i onima koji stoje iza njega i koji su pozdravili njegovu intervenciju ne odgovara BiH koja funkcioniše na dijalogu već ona BiH koja će uvek biti nestabilna.\n„Oni produkuju nestabilnost da bi imali čime da se bave na ovom prostoru“, rekla je Cvijanović, prenela je RTRS.\nUoči sednice Narodne skupštine Republike Srpske na kojoj se očekuje zauzimanje stava o ovoj temi, Cvijanović je ocenila kao neprimereno da u sadašnjem vremenu BiH ima bilo kakvog visokog predstavnika koji može da nameće rešenja i zakone, sankcioniše ljude, menja ustave i sve ono što su oni radili prethodnih godina.\n„Mislim da je ovde došlo do određene nervoze visokog predstavnika s obzirom na to da je duboko isproblematizovan način nelegalnog postavljenja svih tih ljudi, godinama se nisu poštovale procedure, visoki predstavnoci su, osim toga što su imenovani van propisane procedure, donosili čitav niz mera na šta nisu imali pravo u toku svog mandata“, smatra Cvijanović.\n„Visoki predstavnici su ti koji uporno služe u lobističke svrhe pojedinih u okviru BiH, iz političkog Sarajeva, a na štetu druga dva naroda“, dodala je ona.\nPredsednica Republike Srpske smatra da je došlo vreme, nakon mnogih zasedanja Narodne skupštine na kojima se bavilo ovom temom, da se o tome ponovo razgovora u okviru parlamenta, kao najvišeg zakonodavnog tela Republike.\n„Dodatna je devijacija činjenica da imate intervenciju visokog predstavnika, da vam neko priča bajke kako se krećete prema EU, a da pri tome ne dozvoljavate demokratski izabranim institucijama da rade svoj posao, nego to radi neko po svojoj volji, po svom nahođenju“, upozorila je Cvijanović.\n„Ako nešto nismo uradili to znači da nema saglasnosti i da treba da gradimo saglasnost na određenim stvarima, a ne da nas neko maltretira, da donosi i menja zakone. Prosto je to nemoguće objasniti u demokratskom svetu“, istakla je Cvijanović.\nOna je dodala da u BiH nema sklada zato što svi misle različito, zbog čega je Republika Srpska i pozvala na razgovore o budućnosti.\nMakedonski MUP: „Droga ostala u vozilu zaplenjenom još…\nNovi slabiji zemljotres u četvrtak uveče kod Siska u…


Šeranić: Uskoro oprema i aparat za tipizaciju tkiva - Glas Srpske\nŠeranić: Uskoro oprema i aparat za tipizaciju tkiva\nSrna 03.06.2020 14:40\nISTOČNO SARAJEVO - Ministar zdravlja i socijalne zaštite Republika Srpska Alen Šeranić izjavio je danas da bi Srpska uskoro trebalo da nabavi opremu i aparat za tipizaciju tkiva. Šeranić je rekao da su uz aparat za tipizaciju tkiva neophodne različite vrste separatora za tu aktivnost, te da su se u Srpskoj sada i stekli uslovi za ove aktivnosti.\n"Mi smo stekli sada uslove, što se tiče samog Zavoda za transfuziju koji je svojom reorganizacijom unutar Banjaluke, izmještanjem određenih kapaciteta prema Kliničkom centru. Osposobljen je odgovarajući prostor, a imamo i kadar koji je tu spreman", rekao je Šeranić novinarima u Istočnom Sarajevu.\nOn je naglasio da je ovaj projekat kandidovan putem programa investicija Vlade Republike Srpske, odnosno nabavka te opreme za ovu godinu. Govoreći o pacijentima u Republici Srpskoj kojima je potrebna transplantacija, Šeranić je rekao da je u januaru bio finalizovan nacrt sporazuma sa Italijom o slanju u tu zemlju na transplantaciju.\nOn je pojasnio da je italijansko Ministarstvo zdravlja insistiralo na ovom aktu, kako bi se sistematski i organizovano pristupilo ovom problemu.\n"Nadam se da ćemo to sada inicirati, ali će to zavisiti od Italije, uzimajući u obzir njehovu trenutnu situaciju u vezi sa virusom korona", rekao je Šeranić, te izrazio nadu da će i to biti riješeno.\nKada je riječ o registru donatora u Republici Srpskoj i drugih aktivnosti u vezi sa zakonom o transplantaciji ljudskih tkiva, ćelija i organa, on je rekao da je Ministrastvo zdravlja i socijalne zaštite pokrenulo rješavanje tog pitanja, odnosno da aktivno radi na tome.\n"Unutar Ministarstva smo se reorganizovali. Napravili smo Odsjek za transplantaciju i biomedicinu, što je jedan od neophodnih uslova da bi se na jednom mjestu mogli pratiti i primati podaci, te organizovati sve to. Imamo akcioni plan koji smo razvili. U januaru smo krenuli sa svim tim kako bismo to priveli kraju u smislu da završimo sve preduslove da bismo građanima Republike Srpske omogućili te aktivnosti", rekao je Šeranić.